title: Proposal for a Council Decision authorising the Republic of Cyprus to apply a measure derogating from Article 11 of the Sixth Directive 77/388/EEC on the harmonisation of the laws of the Member States relating to turnover taxes

text:
Avviż Legali Importanti

|

52005PC0004

	[pic] | KUMMISSJONI TAL-KOMUNITAJIET EWROPEJ |Brussel 10.1.2006KUMM(2005) 714 finali2006/0002 (CNS)Proposta għalREGOLAMENT TAL-KUNSILLli jistabbilixxi pjan ta' ġestjoni għas-sajd li jisfrutta l-istokkijiet tal-barbun tat-tbajja' u tal-lingwata fil-Baħar tat-Tramuntana(preżentata mill-Kummissjoni)MEMORANDUM TA' SPJEGAZZJONI1) KONTENUT TAL-PROPOSTA● Ir-raġunijiet għall-proposta u l-għanijiet tagħhaL-għan ta' din il-proposta huwa li tiġġestixxi s-sajd li jisfrutta l-istokkijiet tal-barbun tat-tbajja' u tal-lingwata sabiex l-istokkijiet tal-barbun tat-tbajja' u tal-lingwata fil-Baħar tat-Tramuntana jinbnew mill-ġdid fi ħdan limiti bijoloġiċi sikuri, u li l-istokkijiet tal-barbun tat-tbajja' u tal-lingwata minn hemm 'il quddiem jiġu sfruttati b'mod sostenibbli.● Il-kuntest ġeneraliIl-barbun tat-tbajja' u l-lingwata nstadu flimkien bl-użu ta' xbieki tat-tkarkir bit-travu ( beam-trawls ) għal bosta deċennji fil-parti ta' isfel tal-Baħar tat-Tramuntana. Minn nofs il-Ħamsinijiet ir-rata ta' mortalità tal-ħut ta' l-istokk tal-barbun tat-tbajja' kibret iktar mid-doppju, iżda l-istokk tal-barbun tat-tbajja' naqas u l-ħatt l-art, wara żieda fuq medda ta' żmien qasir f'nofs il-Tmeninijiet, reġa' naqas għall-istess livell bħal dak ta' tmiem is-Sittinijiet. Fl-istess perjodu s-sajd għal-lingwata wera tendenza simili.● Id-dispożizzjonijiet eżistenti fil-qasam tal-propostaIs-sajd għall-barbun tat-tbajja' u għal-lingwata fil-Baħar tat-Tramuntana huwa suġġett għad-dispożizzjonijiet tar-regolamenti annwali dwar l-opportunitatjiet ta' sajd (il-Qabdiet Totali Permissibbli [ Total Allowable Catches ] u l-isforzi ta' sajd). L-iktar riċenti fosthom huwa r-Regolament tal-Kunsill (KE) Nru 27/2005 tat-22 ta' Dicembru 2004 li jiffissa għall-2005 l-opportunitajiet ta' sajd u l-kundizzjonijiet assoċjati magħhom għal ċerti stokkijiet ta' ħut u gruppi ta' stokkijiet ta' ħut, applikabbli fl-ilmijiet Komunitarji u, għall-bastimenti Komunitarji, f'ilmijiet fejn hemm rekwiżiti ta' limiti fuq il-qbid. Is-sajd huwa suġġett ukoll għar-Regolament tal-Kunsill (KE) Nru 850/98 tat-30 ta' Marzu 1998 għall-konservazzjoni tar-riżorsi tas-sajd permezz ta' miżuri tekniċi għall-protezzjoni taż-żgħar ta' l-organiżmi tal-baħar, u r-Regolament tal-Kummissjoni (KE) Nru 2056/2001 tad-19 ta' Ottubru 2001 li jistabbilixxi miżuri tekniċi addizzjonali għall-irkupru ta' l-istokkijiet tal-bakkaljaw fil-Baħar tat-Tramuntana u fil-Punent ta' l-Iskozja. Madankollu, m'hemm ebda regolament dwar il-ġestjoni fuq medda ta' żmien twil għall-barbun tat-tbajja' u għal-lingwata f'din iż-żona.Din il-proposta tixbaħ ftit lill-proposta tal-Kummissjoni dwar l-istokkijiet tal-lingwata fil-Golf ta' Biscay u fin-naħa tal-Punent tal-Kanal Ingliż (KUMM(2003) 819) f'termini ta' kriterji għall-iffissar tal-Qabdiet Totali Permissibbli (TACs) u l-aġġustament tal-mortalità tal-ħut, u huwa simili fl-istruttura għall-Regolament tal-Kunsill (KE) Nru 423/2004 li jistabbilixxi miżuri għall-irkupru ta' l-istokkijiet tal-bakkaljaw.● Il-konsistenza ma' politika u għanijiet oħra ta' l-UnjoniDin il-proposta hija maħsuba skond l-għanijiet tal-Politika Komuni tas-Sajd, il-Pjan ta' Azzjoni dwar il-Bijodiversità u l-Pjan ta' Implimentazzjoni li ġie maqbul fis-Samit Dinji dwar l-Iżvilupp Sostenibbli ta' l-2002.2) KONSULTAZZJONI MAL-PARTIJIET INTERESSATI U VALUTAZZJONI TA' L-IMPATT● Il-konsultazzjoni tal-partijiet interessatiMetodi ta' konsultazzjoni, setturi ewlenin fil-mira u profil ġenerali ta' dawk li ħadu sehem fil-konsultazzjoniIl-Kunsill Konsultattiv għall-Baħar tat-Tramuntana ġie stabbilit bħala l-forum ewlieni li jaqdi lill-Kummissjoni għall-konsultazzjoni dwar is-settur tas-sajd. Fost il-membri tiegħu hemm rappreżentanti tas-settur tas-sajd kummerċjali, organizzazzjonijiet mhux governattivi li jaħdmu għall-ambjent tal-baħar, u s-settur ta' l-ipproċessar tal-ħut.Sommarju tat-tweġibiet u kif tqiesuIl-kontribut tal-partijiet interessati u t-tweġiba tal-Kummissjoni huma deskritti fit-taqsima li jmiss.● Ġbir u użu ta' għarfien espertOqsma xjentifiċi/ta' għarfien espert ikkonċernatiXjenzjati tal-laboratorji tar-riċerka dwar is-sajd ta' l-Istati Membri.Il-metodoloġija użataKumitati ta' esperti nazzjonali li jaħdmu b'konsensus fuq il-bażi tad- data nazzjonali dwar is-sajd.Organizzazzjonijiet/esperti ewlenin ikkonsultatiIl-Kunsill Internazzjonali għall-Esplorazzjoni tal-Baħar u l-Kumitat Xjentifiku, Tekniku u Ekonomiku għas-Sajd.Sommarju tal-pariri rċevuti u użatiIssemmiet l-eżistenza ta' riskji potenzjalment serji b'konsegwenzi irreversibbli. M'hemmx konsensus dwar l-eżistenza ta' dawn ir-riskji.Kull sena, il-Komunità titlob parir xjentifiku dwar il-qagħda ta' l-istokkijiet importanti tal-ħut mill-Kunsill Internazzjonali għall-Esplorazzjoni tal-Baħar (ICES) u l-Kumitat Xjentifiku, Tekniku u Ekonomiku għas-Sajd (STECF).Dawn il-Kumitati taw parir li l-barbun tat-tbajja' u l-lingwata ġeneralment jinqabdu flimkien f'sajd imħallat, u li l-istokk tal-barbun tat-tbajja' jinsab fir-riskju li l-kapaċità riproduttiva tiegħu tonqos, li s-sostenibilità tas-sajd għal din l-ispeċi hija mhedda, u li nqabżet il-kwota tas-sajd meta mqabbla ma' l-ogħla rendita li tista' ssir mill-istokk. Proporzjon kbir ħafna tal-barbun tat-tbajja' maqbud huwa mwarrab. Fl-2003 l-Kumitati taw parir li kien meħtieġ pjan ta' rkupru għall-barbun tat-tbajja'. Fl-2004 l-parir kien li d-daqs ta' l-istokk għandu jerġa' jinbena biex jilħaq aktar minn 230 000t fl-2006 (żieda ta' 24%). Parir simili ngħata fl-2005.L-istess Kumitati taw parir li l-lingwata fil-Baħar tat-Tramuntana tinsab fil-preżent fl-ogħla kapaċità riproduttiva tagħha, iżda tinsab fir-riskju li s-sostenibilità tas-sajd għaliha tiġi mhedda. L-istokk qed jiġi sfruttat iżżejjed fir-rigward ta' l-ogħla rendita fuq medda ta' żmien twil li tista' tittieħed mill-istokk. L-ICES kompla jirrakkomanda tnaqqis ta' 36% tal-qabda sabiex il-lingwata tinżamm fil-limiti bijoloġiċi sikuri fl-2007. Fl-livelli attwali tal-mortalità tal-ħut l-istokk tal-Baħar tat-Tramuntana mhux se jkun fil-limiti bijoloġiċi sikuri fl-2007.Il-parir mill-ICES dwar l-ġestjoni għal medda ta' żmien twil jindika li f'rata mmirata baxxa ta' mortalità tal-ħut (konsiderevolment iktar baxxa mil-livell preżenti), riskju baxx għar-riproduzzjoni u rendita għolja fuq medda ta' żmien twil jintlaħqu simultanjament. It-tendenza ġenerali hija li ma jkunx hemm kunflitt bejn iż-żewġ għanijiet. Mortalità tal-ħut baxxa twassal għal rendita għolja simultanjament ma' riskju baxx għar-riproduzzjoni li huwa inqas minn 5-10% ta' riskju li ġeneralment tqies aċċettabbli mill- managers . Miri ta' mortalità fil-medda bejn 0.3 u 0.4 jitqiesu xierqa. Madankollu, metodu ta' ġestjoni msejjes fuq TAC fissa jwassal eventwalment għal renditi iktar baxxi u riskji għolja.Mezzi użati sabiex il-pariri esperti jsiru disponibbli pubblikamentIl-pubblikazzjoni fl-internet u fuq is-server Europa.● Valutazzjoni ta' l-impattIs-settur tas-sajd għall-barbun tat-tbajja' u għal-lingwata fil-Baħar tat-Tramuntana jilħaq qabdiet annwali ta' madwar 18,000t ta' lingwata u 72,000t ta' barbun tat-tbajja' b'valur ta' kważi €300 miljun fl-ewwel bejgħ, li minnhom kważi €140 miljun mill-bejgħ tal-barbun tat-tbajja'. Is-settur tal-qbid huwa magħmul minn madwar 114-il bastiment mill-Belġju, 390 mill-Olanda, 11-il bastiment bix-xbieki tat-tkarkir bit-travu ( beam trawlers ) mid-Danimarka, 290 mill-Ġermanja DE u 110 mir-Renju Unit. Il-barbun tat-tbajja' huwa speċi importanti ukoll fil-qabdiet ta' 375 trawler Daniż taħt 24m u 95 bastiment tat-tartaruni. Fis-settur tal-bastimenti tat-tartaruni li jtajru l-bandiera Daniża l-barbun tat-tbajja' jirrapreżenta iktar min-nofs tal-qabda. Fuq il-bażi ta' livelli medji ta' ekwipaġġ ta' madwar ħamsa għal kull bastiment, dan jimplika li madwar 4,500 impjieg fuq il-baħar jiddependu fuq l-istokkijiet tal-lingwata u tal-ħut ċatt, u li 2,400 impjieg ieħor jiddependu fuq il-barbun tat-tbajja' għal parti tad-dħul tagħhom. Iktar impjiegi fuq l-art fil-qasam ta' l-ipproċessar, it-trattament, il-kummerċjalizzazzjoni u tal- catering jiddependu fuq il-provvista tal-lingwata u tal-barbun tat-tbajja' mis-settur tal- catering , iżda ma jistgħux ikunu kwantifikati fil-preżent.Valutazzjoni ekonomika ta' l-STECF turi li reċentement il-flotot Daniżi li jisfruttaw il-barbun tat-tbajja' kienu jaħdmu b'telf ta' bejn 5% u 23%. Il-bastimenti bix-xbieki tat-tkarkir bit-travu Belġjani għamlu telf fl-2002 u fl-2003. Fl-Olanda bastimenti kbar bix-xbieki tat-tkarkir bit-travu ('il fuq minn 24m) m'għamlux qligħ fl-2002 u fl-2003. Bastimenti iżgħar bix-xbieki tat-tkarkir bit-travu laħqu marġni ta' profitt operattiv ta' bejn 2.9% u 3.3% biss bejn l-2001 u l-2004.It-tkomplija tas-sajd fil-livelli attwali tirrappreżenta riskju sostanzjali għas-sostenibilità ta' l-istokk tal-barbun tat-tbajja', u għalhekk għal madwar nofs tal-valur ta' din is-sajda. Għalhekk, telf fil-ħatt l-art tal-barbun tat-tbajja' se jaffettwa serjament il-vijabilità tas-settur kollu kemm hu. Xi setturi, primarjament dak Daniż, jiddependu iktar fuq il-barbun tat-tbajja' milli fuq il-lingwata. Barra minn hekk, it-tkomplija tas-sajd fil-livelli attwali ġġib magħha spejjeż mhux meħtieġa fis-sajd għal-lingwata, billi l-istess rendita tista' tintlaħaq b'inqas sforz ta' sajd. Ir-rendita ekonomika minn dan is-settur tas-sajd jista' jkun aktar jekk jonqsu l-pressjonijiet ta' sajd, u għalhekk ikun hemm kemm benefiċċji ekonomiċi kif ukoll fil-konservazzjoni għat-tnaqqis tal-mortalità mis-sajd. Peress li l-flotot li jisfruttaw il-barbun tat-tbajja' u l-lingwata jaħdmu jew b'telf jew b'marġni ta' profitt baxx ħafna, jeħtieġu urġentement miżuri biex terġa' tinkiseb il-profittabilità, indipendentement mill-merti tal-konservazzjoni tagħhom.3) ELEMENTI ĠURIDIĊI TAL-PROPOSTA● Sommarju ta' l-azzjoni propostaProposta għal pjan ta' ġestjoni li jassigura sfruttament sostenibbli ta' l-istokkijiet tal-barbun tat-tbajja' u tal-lingwata fil-Baħar tat-Tramuntana.● Il-bażi legaliIl-bażi legali għal din il-proposta hija l-Artikolu 6 tar-Regolament (KE) Nru 2371/2002, li jipprevedi t-twaqqif ta' pjan ta' ġestjoni li jkopri sajd li jisfrutta taħlita ta' stokkijiet, bil-għan li jassigura l-ġestjoni ta' l-istokkijiet f'limiti bijoloġiċi sikuri. L-għanijiet usa' tal-Politika Komuni tas-Sajd huma definiti fl-Artikolu 2 tal-Politika Komuni tas-Sajd u jinkludu l-iżgurar ta' l-isfruttament tar-riżorsi akkwatiċi ħajjin li jipprovdu kundizzjonijiet ekonomiċi, ambjentali u soċjali sostenibbli.● Il-prinċipju tas-sussidjarjetàIl-proposta taqa' taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax.● Il-prinċipju tal-proporzjonalitàDin il-proposta hi konformi mal-prinċipju tal-proporzjonalità għar-raġuni(jiet) li ġejja/ġejjin.L-azzjoni proposta hija sempliċement meħtieġa għal azzjoni effikaċi u għall-konsistenza mar-Regolament (KE) Nru 2371/2002.Din il-proposta m'għandha l-ebda implikazzjonijiet finanzjarji għall-baġit Komunitarju; il-proposta tiżviluppa użu xieraq ta' stumenti eżistenti ta' ġestjoni sabiex tilħaq miri ta' konservazzjoni meħtieġa.● Għażla ta' l-istrumentiStrumenti proposti: Regolament.Mezzi oħra ma jkunux adattati għar-raġuni li ġejja/għar-raġunijiet li ġejjin.Ir-regolament huwa l-istrument leġiżlattiv kompatibbli mar-rekwiżiti ta' pjan ta' ġestjoni skond l-Artikolu 6 tar-Regolament (KE) Nru 2371/2002.4) IMPLIKAZZJONI FUQ IL-BAĠITIl-proposta m'għandha l-ebda implikazzjoni finanzjarja għall-baġit Komunitarju.5) INFORMAZZJONI ADDIZZJONALI● Klawsola ri-eżaminatorja/reviżjonarja/terminatorja (sunset clause)Il-proposta tinkudi klawsola ri-eżaminatorja.2006/0002 (CNS)Proposta għalREGOLAMENT TAL-KUNSILLli jistabbilixxi pjan ta' ġestjoni għas-sajd li jisfrutta l-istokkijiet tal-barbun tat-tbajja' u tal-lingwata fil-Baħar tat-TramuntanaIL-KUNSILL TA' L-UNJONI EWROPEA,Wara li kkunsidra t-Trattat li jistabbixxi l-Komunità Ewropea, u partikolarment l-Artikolu 37 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:1.  Pariri xjentifiċi reċenti mill-Kunsill Internazzjonali għall-Esplorazzjoni tal-Baħar (ICES) indikaw li l-istokkijiet tal-barbun tat-tbajja' fil-Baħar tat-Tramuntana kienu suġġetti għal livelli ta' mortalità mis-sajd li għaddew il-livell iddeterminat mill-ICES b'koerenza ma' l-istrateġija ta' prekawzjoni lejn ġestjoni tas-Sajd, u l-istokk jinsab f'riskju li s-sostenibilità tiegħu tiġi mhedda.2.  Il-parir mill-kumitat ta' esperti li eżaminaw strateġiji multiannwali ta' ġestjoni indikaw li l-ogħla rendita tal-lingwata tista' tintlaħaq b'rata ta’ mortalità tal-ħut ta' 0.2[3].3.  L-Artikolu 6 tar-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-isfruttament sostenibbli tar-riżorsi tas-sajd skond il-Politika Komuni tas-Sajd[4]. jipprevedi t-twaqqif ta' pjan ta' ġestjoni li jkopri sajd li jisfrutta taħlita ta' stokkijiet.4.  Parti kbira mill-qabdiet tal-barbun tat-tbajja' fil-Baħar tat-Tramuntana jittieħed flimkien ma' dak tal-lingwata. Il-ġestjoni tal-barbun tat-tbajja' ma tistax tkun indirizzata indipendentement mill-ġestjoni tas-sajd għal-lingwata.5.  Jeħtieġ li jittieħdu miżuri biex jistabbilixxu pjan multiannwali għall-ġestjoni ta' l-istokk tal-barbun tat-tbajja' u dak tal-lingwata t-tnejn li huma fil-Baħar tat-Tramuntana f'konformità ma' l-Artikolu 6 tar-Regolament tal-Kunsill (KE) Nru 2371/2002 ta' l-20 ta' Diċembru 20026.  L-għan tal-pjan huwa li jassigura sfruttament tal-barbun tat-tbajja' u tal-lingwata fil-Baħar tat-Tramuntana li jipprovdi kundizzjonijiet ekonomiċi, ambjentali u soċjali sostenibbli.7.  Ir-Regolament (KE) Nru 2371/2002 jeħtieġ, inter alia , li biex jintlaħaq l-għan il- Politika Komuni tas-Sajd, il-Komunità għandha tapplika l-istrateġija ta' prekawzjoni fit-teħid ta' miżuri għall-protezzjoni u l-konservazzjoni ta' l-istokk, li jippermetti għall-isfruttament sostenibbli tiegħu u li jnaqqas l-impatt tas-sajd fuq l-ekosistemi tal-baħar. Il-Komunità għandha timmira għal implimentazzjoni progressiva ta' strateġija għall-ġestjoni tas-sajd ibbażata fuq l-ekosistema, u għandu jikkontribwixxi għal attivitajiet ta' sajd effiċjenti fi ħdan industrija tas-sajd ekonomikament vijabbli u kompetittiva. Dan ir-Regolament għandu jimmira li jipprovdi livell ta' għajxien ġust għal dawk dipendenti mis-sajd tal-barbun tat-tbajja' u tal-lingwata fil-Baħar tat-Tramuntana u jqis l-interessi tal-konsumaturi;8.  Dan il-kontroll tar-rati ta' mortalità tal-ħut jista' jintlaħaq billi jiġi stabbilit metodu xieraq għall-istabbiliment tal-livell tal-Qabdiet Totali Permissibbli (TACs) ta' l-istokkijiet konċernati, u sistema li tinkludi limiti għall-jiem permissibbli fuq il-baħar sabiex l-isforz ta' sajd fuq dawk l-istokkijiet jiġi ristrett għal livelli fejn it-TACs u r-rati ta' mortalità tal-ħut x'aktarx ma jinqabżux.9.  Il-miżuri ta' kontroll flimkien ma' jew b’deroga minn dawk stabbiliti fir-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll li tapplika għall-politika tas-sajd komuni[5] u r-Regolament tal-Kummissjoni (KEE) Nru 2807/83 tat-22 ta’ Settembru 1983 li jistabbilixxi regoli dettaljati għall-irreġistrar ta’ informazzjoni dwar il-qabda tal-ħut ta’ l-Istati Membri[6], għandhom jiġu inklużi sabiex il-konformità mal-miżuri stabbiliti f'dan ir-Regolament ikunu assigurati.10.  Il-Kumitat Xjentifiku, Tekniku u Ekonomiku għas-Sajd ta parir biex il-bijomassa prekawzjonali għall-istokk tal-barbun tal-tbajja' fil-Baħar tat-Tramuntana għandu jkun ta' 230 000t; biex ir-rata tal-mortalità tal-ħut meħtieġa biex tipproduċi l-ogħla rendita mill-istokkijiet tal-barbun tat-tbajja' fil-Baħar tat-Tramuntana jkun ta' 0.3 għall-medda ta' żmien twil, li l-bijomassa prekawzjonali għall-istokk tal-lingwata fil-Baħar tat-Tramuntana għandu jkun ta' 35 000t.ADOTTA DAN IR-REGOLAMENT:KAPITOLU I Suġġett u għanArtikolu 1Is-suġġett1. Dan ir-Regolament jistabbilixxi pjan ta' ġestjoni għas-sajd li jisfrutta l-istokkijiet tal-barbun tat-tbajja' u tal-lingwata fil-Baħar tat-Tramuntana (“il-pjan ta’ ġestjoni”).2. Għall-iskopijiet ta' dan ir-Regolament, il-"Baħar tat-Tramuntana" għandha tfisser iż-żona tal-baħar delinjata mill-Kunsill Internazzjonali għall-Esplorazzjoni tal-Baħar bħala s-Sub-żona IV.Artikolu 2L-għan tal-Pjan ta' ġestjoni1. Il-pjan ta' ġestjoni għandu jassigura sfruttament sostenibbli ta' l-istokkijiet tal-barbun tat-tbajja' u tal-lingwata fil-Baħar tat-Tramuntana.2. L-għan speċifikat fil-paragrafu 1 għandu jintlaħaq waqt li r-rata tal-mortalità tal-ħut għall-barbun tat-tbajja' fil-Baħar tat-Tramuntana tinżamm f'rata ugwali għal jew mhux inqas minn 0.3.3. L-għan speċifikat fil-paragrafu 1 għandu jintlaħaq waqt li l-mortalità tal-ħut għal-lingwata tinżamm f'rata ugwali għal jew mhux inqas minn 0.2.KAPITOLU II Qabdiet Totali PermissibbliArtikolu 3L-iffissar tal-Qabdiet Totali Permissibbli (TACs)1. Kull sena, il-Kunsill għandu jiddeċiedi, b'maġġoranza kwalifikata fuq il-bażi ta' proposta mill-Kummissjoni, dwar il- Qabdiet Totali Permissibbli ( TACs) għas-sena li jmiss għall-istokkijiet tal-barbun tat-tbajja' u tal-lingwata fil-Baħar tat-Tramuntana.2. It-TAC għall-barbun tat-tbajja' għandha tkun stabbilita skond l-Artikolu 4.3. It-TAC għal-lingwata għandha tkun stabbilita skond l-Artikolu 5.Artikolu 4Proċedura għall-iffissar tat-TAC għall-barbun tat-tbajja'1. Il-Kunsill għandu jistabbilixxi TAC għall-barbun tat-tbajja' għal dak il-livell li, skond evalwazzjoni xjentifika mwettqa mill- Kumitat Xjentifiku, Tekniku u Ekonomiku għas-Sajd (STECF) hija l-ogħla minn bejn dawn li ġejjin:a) it-TAC li l-applikazzjoni tagħha tirriżulta fi tnaqqis ta' 10% fir-rata ta' mortalità tal-ħut fis-sena ta' applikazzjoni tagħha meta mqabbla mar-rata ta' mortalità tal-ħut stmata għas-sena ta' qabel.b) it-TAC li l-applikazzjoni tagħha tirriżulta f'livell tar-rata ta' mortalità tal-ħut ta' 0.3 mill-età ta' sentejn (2) sa erba' (4) snin fis-sena ta' applikazzjoni tagħha2. Meta l-applikazzjoni tal-paragrafu 1 tirriżulta f'TAC li tgħaddi t-TAC tas-sena ta' qabel b'aktar minn 15%, il-Kunsill għandu jistabbilixxi TAC li hija 15% akbar mit-TAC ta' dik is-sena.3. Meta l-applikazzjoni tal-paragrafu 1 tirriżulta f'TAC li hija aktar minn 15% inqas mit-TAC tas-sena ta' qabel, il-Kunsill għandu jistabbilixxi TAC li hija 15% inqas mit-TAC ta' dik is-sena.Artikolu 5Proċedura għall-iffissar tat-TAC għal-lingwata1. Il-Kunsill għandu jistabbilixxi TAC għal-lingwata għal dak il-livell li, skond evalwazzjoni xjentifika mwettqa mill-iSTECF hija l-ogħla minn bejn dawn li ġejjin:a) it-TAC li l-applikazzjoni tagħha tirriżulta fl-istess bdil proporzjonat fir-rata ta' mortalità tal-lingwata kif iġġenerat mill-applikazzjoni ta' l-Artikolu 4(1) dwar il-barbun tat-tbajja';b) it-TAC li l-applikazzjoni tagħha tirriżulta ta' 0.2 fil-livell tar-rata ta' mortalità tal-ħut fis-sena ta' applikazzjoni tagħhac) it-TAC li l-applikazzjoni tagħha tirriżulta fi tnaqqis ta' 10% fir-rata ta' mortalità tal-ħut fis-sena ta' applikazzjoni tagħha meta mqabbla mar-rata ta' mortalità tal-ħut stmata għas-sena ta' qabel.2. Meta l-applikazzjoni tal-paragrafu 1 tirriżulta f'TAC li tgħaddi t-TAC tas-sena ta' qabel b'aktar minn 15%, il-Kunsill għandu jistabbilixxi TAC li hija 15% akbar mit-TAC ta' dik is-sena.3. Meta l-applikazzjoni tal-paragrafu 1 tirriżulta f'TAC li hija aktar minn 15% inqas mit-TAC tas-sena ta' qabel, il-Kunsill għandu jistabbilixxi TAC li hija 15% inqas mit-TAC ta' dik is-sena.KAPITOLU III Limitazzjoni ta' l-isforzi ta' sajdArtikolu 6Limitazzjoni ta’ Sforz ta’ Sajd1. It-TACs imsemmija fil-Kapitolu II ta’ dan ir-Regolament għandhom jiġu kkumplimentati minn sistema ta' limitazzjoni ta' l-isforz ta' sajd ibbażata fuq iż-żoni ġeografiċi u t-tip ta' tagħmir għas-sajd, u l-kundizzjonijiet assoċjati għall-użu ta' dawn l-opportunitajiet ta' sajd stabbilit fl-Anness IVa mar-Regolament tal-Kunsill (KE) Nru 27/2005[7].2. Kull sena, il-Kunsill għandu jiddeċiedi b'maġġoranza kwalifikata, fuq il-bażi ta' proposta mill-Kummissjoni, dwar in-numru massimu ta' jiem fuq il-baħar disponibbli għal bastimenti Komunitarji tas-sajd li jużaw tagħmir tax-xbieki tat-tkarkir bit-travu b'malji ta' daqs ta' 80 mm jew aktar u suġġett għas-sistema ta' limitazzjoni ta' l-isforz ta' sajd imsemmija fil-paragrafu 1.3. L-aġġustament annwali tan-numru massimu ta' jiem imsemmi fil-paragrafu 2 ta’ dan l-Artikolu għandu jkun ta' l-istess proporzjon bħall-aġġustament annwali tar-rata tal-mortalità tal-ħut prevista skond l-Artikolu 5(1).4. F'każ li jkun meħtieġ għall-irkupru jew għall-ġestjoni tar-riżorsi akkwatiċi ħajjin għajr il-barbun tat-tbajja' u l-lingwata, il-Kunsill għandu jiddeċiedi b'maġġoranza kwalifikata fuq il-bażi tal-proposta mill-Kummissjoni għal numru iżgħar ta' jiem fuq il-baħar minn dak previst mill-applikazzjoni tal-paragrafu 3.KAPITOLU IV Monitoraġġ, spezzjoni u sorveljanzaArtikolu 7Komunikazzjonijiet dwar l-isforzL-Artikoli 19b sa 19e u Artikolu 19j tar-Regolament (KEE) Nru 2847/93 għandhom japplikaw għall-bastimenti Komunitarji tas-sajd suġġetti għad-dispożizzjonijiet ta' l-Artikolu 6 ta’ dan ir-Regolament..Artikolu 8Marġni ta' tolleranza1. B'deroga mill-Artikolu 5(2) tar-Regolament (KEE) Nru 2807/83, il-marġni permess ta' tolleranza, fl-estimi tal-kwantitajiet, f'kilogrammi ta' piż ħaj miżmuma abbord il-bastimenti Komunitarji tas-sajd li kienu preżenti fil-Baħar tat-Tramuntana għandu jkun ta' 8% taċ-ċifra mdaħħla fil-ġurnal ta' abbord. Fil-każ li ebda fattur ta' konverżjoni m'huwa stabbilit fil-leġiżlazzjoni Komunitarja, il-fattur ta' konverżjoni adottat mill-Istati Membri li l-bastimenti jtajru l-bandiera tagħhom għandu japplika.2. Il-paragrafu 1 m'għandux japplika għal speċi ta' organiżmu akkwatiku jekk il-kwantità ta' dik l-ispeċi miżmuma abbord hija inqas minn 50 kg.Artikolu 9L-użin tal-ħut li jinħatt l-artL-awtoritajiet kompetenti ta' Stat Membru għandhom jassiguraw li fir-rigward ta' ħatt l-art magħmul minn kull bastiment Komunitarji tas-sajd li kien preżenti fil-Baħar tat-Tramuntana:(a) għandhom jintiżnu l-kwantitajiet kollha ta' lingwata u ta' barbun tat-tbajja' minn kull bastiment li jġorr abbord kull kwantità ta' lingwata li tisboq t-300 kg jew ta' barbun tat-tbajja' li tisboq l-500 kg;(b) l-użin tal-barbun tat-tbajja' u tal-lingwata għandu jitwettaq fil-preżenza ta' kontrolluri u qabel it-trasport tagħhom mill-post li fih inħattu l-art u qabel l-ewwel bejgħ;(c) il-piż jittieħed bl-użu ta' miżien li l-preċiżjoni tiegħu ġiet ċertifikata fi ħdan marġni raġonevoli ta' tolleranza mill-awtoritajiet kompetenti ta' l-Istat Membru.Artikolu 10Notifika minn qabel1. Il-kaptan ta' bastiment tas-sajd Komunitarju li kien preżenti fil-Baħar tat-Tramuntana li jġorr abbord iktar minn 500 kg ta' barbun tat-tbajja' jew iktar minn 300 kg ta' lingwata għandu, qabel kull dħul tal-bastiment tiegħu f'port jew f'kull post ta' żbark ta' Stat Membru, jgħarraf, għallinqas erba' sigħat qabel dan id-dħul, lill-awtoritajiet kompetenti ta' dak l-Istat Membru:a) bl-isem tal-port jew post ta' żbark;b) bil-ħin stmat tal-wasla f'dak il-port jew post ta' żbark,c) bil-kwantitajiet f'kilogrammi tal-piż ħaj għall-ispeċi kollha li minnhom aktar minn 50 kg huma miżmuma abbord.2. In-notifika stabbilita fil-paragrafu 1 tista' ssir ukoll minn rappreżentant tal-kaptan tal-bastiment Komunitarju tas-sajd.3. Il-kaptan ta' bastiment tas-sajd Komunitrju li kien preżenti fil-Baħar tat-Tramuntana u li jixtieq jittrasborda xi kwantità ta' barbun tat-tbajja' jew lingwata miżmuma abbord jew li jiżbarka xi kwantità ta' barbun tat-tbajja' jew lingwata f'port jew post ta' żbark ta' pajjiż terz għandu jgħarraf lill-awtoritajiet kompetenti ta' l-Istat Membru tal-bandiera għallinqas 24 siegħa qabel it-trasbord jew l-iżbark f'pajjiż terz, l-informazzjoni stabbilita f'punt 1.Artikolu 11Stivar separat tal-barbun tat-tbajja' u tal-lingwata1. Meta kwantitajiet ta' barbun tat-tbajja' jew ta' lingwata ta' aktar minn 50 kg huma stivati abbord bastiment tas-sajd Komunitarju li kien preżenti fil-Baħar tat-Tramuntana, għandu jkun projbit li jinżammu abbord dak il-bastiment fi kwalunkwe kontenitur xi kwantità ta' barbun tat-tbajja' jew ta' lingwata mħallta ma' speċi oħra ta' organiżmu tal-baħar.2. Kontenituri li jżommu barbun tat-tbajja' jew lingwata għandhom jiġu stivati separatament mill-kontenituri oħra.3. Il-kaptani tal-bastimenti tas-sajd Komunitarji li kienu preżenti fil-Baħar tat-Tramuntana għandhom jagħtu lill-ispetturi ta' l-Istati Membri l-assistenza li jeħtieġu biex ikunu jistgħu jwettqu kontroll bir-reqqa tal-kwantitajiet iddikjarati fil-ġurnal ta' abbord u l-qabdiet tal-barbun tat-tbajja' u tal-lingwata miżmuma abbord.Artikolu 12Trasport tal-barbun tat-tbajja' u tal-lingwataB'deroga mill-Artikolu 13 tar-Regolament (KEE) Nru 2847/93, kwantitajiet ta' aktar minn 100 kg ta' kull taħlita ta' tal-barbun tat-tbajja' u tal-lingwata li hija trasportata sa post li m'huwiex dak ta' l-iżbark jew importazzjoni għandha tiġi akkumpanjata minn kopja ta' waħda mid-dikjarazzjonijiet prevista fl-Artikolu 8(1) tar-Regolament (KEE) Nru 2847/93 dwar il-kwantitajiet ta' tal-barbun tat-tbajja' u tal-lingwata ttrasportati. L-eżenzjoni msemmija fl-Artikolu 13(4)(b) tar-Regolament (KEE) Nru 2847/93 m'għandhiex tapplika.Artikolu 13Programm ta' monitoraġġ speċifikuB'deroga mill-Artikolu 34c(1) tar-Regolament (KEE) Nru 2847/93, il-programmi ta' monitoraġġ speċifiku għall-istokkijiet tal-barbun tat-tbajja' u tal-lingwata fil-baħar tat-tramuntana jista' jdum aktar minn sentejn mid-data tad-dħul fis-seħħ tiegħu.KAPITOLU V SegwituArtikolu 14Evalwazzjoni tal-miżuri ta' ġestjoni1. Il-Kummissjoni għandha, fuq il-bażi tal-parir mill-STECF, tevalwa l-impatt tal-miżuri ta' ġestjoni fuq l-istokkjiet ikkonċernati u fuq l-istabbilimenti għal dawk l-istokkijiet tal-barbun tat-tbajja' u tal-lingwata fil-baħar tat-tramuntana, fit-tieni sena ta' applikazzjoni ta' dan ir-Regolament u f'kull sena minn dawk li ġejjin.2. Il-Kummissjoni għandha titlob parir xjentifiku mill-STECF dwar progress lejn il-miri tal-pjan ta' ġestjoni fit-tielet sena ta' applikazzjoni ta' dan ir-Regolament u matul it-tielet sena ta' applikazzjoni ta' dan ir-Regolament. Jekk jixraq, il-Kummissjoni għandha tipproponi miżuri relevanti, u l-Kunsill għandu jiddeċiedi b'maġġoranza kwalifikata dwar miżuri alternattivi biex tinkiseb il-mira stabbilita fl-Artikolu 2.Artikolu 15Ċirkostanzi speċjaliF'każ li l-STECF jagħti parir li d-daqs ta' l-istokk riproduttiv tal-barbun tat-tbajja', dak tal-lingwata, jew it-tnejn qed isofru minn tnaqqis fil-kapaċità riproduttiva, il-Kunsill għandu jiddeċiedi b'maġġoranza kwalifikata fuq il-bażi ta' proposta mill-Kummissjoni dwar TAC għall-barbun tat-tbajja' li hija inqas minn dik prevista fl-Artikolu 4, dwar TAC għal-lingwata li hija inqas minn dik prevista fl-Artikolu 5, u dwar numru ta' jiem fuq il-baħar li huwa inqas minn dak previst fl-Artikolu 6.KAPITOLU VI Dispożizzjonijiet finaliArtikolu 16Dħul fis-seħħDan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.Magħmul fi Brussell,Għall-KunsillIl-President [1] ĠU C [...], [...], p.[...].[2] ĠU C [...], [...], p.[...].[3] SEG(2004) 1209 tal-1.10.2004[4] ĠU L 358, 31.12.2002, p. 59.[5] ĠU L 261, 20.10.1993, p. 1. Regolament l-aħħar emendat mir-Regolament (KE) Nru 768/2005 (ĠU L 128, 21.5.2005, p. 1).[6] ĠU L 276, 10.10.1983, p. 1. Regolament l-aħħar emendat mir-Regolament (KE) Nru 1804/2005 (ĠU L 290, 4.11.2005, p. 10).[7] ĠU L 12, 14.1.2005, p. 1.


title: Proposta għal deċiżjoni tal-Kunsill li tagħti għajnuna finanzjarja tal-UE lil-Latvja għall-medda medja ta żmien

text:
Avviż Legali Importanti

|

52009PC0004(02)

	[pic] | KUMMISSJONI TAL-KOMUNITAJIET EWROPEJ |Brussel 8.1.2009KUMM(2009) 4 finaliRakkomandazzjoni għalDEĊIŻJONI TAL-KUNSILLli tagħti għajnuna reċiproka lil-Latvjakif ukollProposta għalDEĊIŻJONI TAL-KUNSILLli tagħti għajnuna finanzjarja tal-UE lil-Latvja għall-medda medja ta żmienRakkomandazzjoni għalDEĊIŻJONI TAL-KUNSILLli tagħti għajnuna reċiproka lil-Latvjakif ukollProposta għalDEĊIŻJONI TAL-KUNSILLli tagħti għajnuna finanzjarja tal-UE lil-Latvja għall-medda medja ta żmienMEMORANDUM TA’ SPJEGAZZJONI1. INTRODUZZJONIL-ekonomija tal-Latvja akkumulat żbilanċi kbar fis-snin riċenti hekk kif espansjoni rapida kienet megħjuna minn kundizzjonijiet faċli għall-kreditu u qagħda fiskali li tappoġġja espansjoni żejda, minkejja titjib fl-ammont ta' baġits rispettati u kontra s-suġġerimenti mill-Kummissjoni u l-Kunsill, b'mod speċifiku fl-Opinjonijiet dwar programmi suċċessivi ta' konverġenza tal-Latvja. Is-sitwazzjoni kienet aktar aggravata mill-kriżi globali tas-swieq finanzjarji u l-ħarsa aktar negattiva lejn l-ekonomiji tas-swieq emerġenti, li wasslu biex l-aċċess għall-kreditu jkun dejjem aktar diffiċli u jiswa l-flus. Is-swieq kapitali u finanzjarji Latvjani kienu taħt pressjoni sinifikanti minn Ottubru 'l hemm, bħala riżultat ta' dubji akbar dwar is-sostenibbiltà tas-sitwazzjoni ekonomika u finanzjarja tal-pajjiż. Tħassib partikolari jikkonċerna s-saħħa tas-settur finanzjarju, speċjalment il-vijabbiltà tal-akbar bank lokali tal-pajjiż (Parex), li huwa dipendenti ħafna fuq finanzjament barrani, liema bank kien konsegwentement meħud taħt is-sjieda u l-kontroll tal-istat. Fi ftit kliem, il-Latvja kienet milquta minn kriżi f'daqqa u qawwija kemm fis-settur bankarju kif ukoll mill-kriżi finanzjarja esterna.F'dan l-isfond, l-awtoritajiet Latvjani resqu lejn l-UE u l-FMI għal appoġġ finanzjarju. Il-Kummissjoni flimkien mal-Presidenza tal-Kunsill fit-22 ta' Novembru ħabbret li l-UE kienet lesta li tipparteċipa flimkien mal-FMI f'pakkett finanzjarju kkoordinat biex isaħħaħ is-sostenibbiltà tal-bilanċ tal-pagamenti tal-Latvja. Madankollu, kien misħuq li pakkett ta' assistenza finanzjarja jista' jkun biss provdut suġġett għall-impenn qawwi mill-awtoritajiet Latvjani biex jimplimentaw programm rigoruż u kredibbli ta' aġġustamenti ekonomiċi. Skont id-diskussjonijiet mal-Kummissjoni u mal-FMI, fil-12 ta' Diċembru l-Parlament Latvjan adotta l-proposta tal-awtoritajiet għal "Programm ta' Fejqan għall-Istabbiltà u t-Tkabbir Ekonomiku" (minn hawn 'l isfel il-programm). L-għanijiet prinċipali tal-programm huma ż-żamma tal-fiduċja domestika u internazzjonali fis-sistema finanzjarja, il-kontribuzzjoni diretta u indiretta għall-waqfien u t-tidwir tat-tendenza negattiva fil-kompetittività tal-ispejjeż u l-inflazzjoni permezz ta' tnaqqis fl-ispejjeż tal-pagi fis-settur pubbliku bħala ċ-ċentru ta' pożizzjoni fiskali aktar ħarxa, u t-tisħiħ tal-potenzjal ta' tkabbir tal-ekonomija permezz ta' firxa ta' riformi strutturali.2. L-IżVILUPPI MAKROEKONOMIċI RIċENTIWara perjodu sostnut ta' tkabbir qawwi mill-aħħar tas-snin 90 'l hawn, ibbażat b'mod predominanti fuq id-domanda domestika, il-PGD tal-Latvja kiber b'aktar minn 10 % fil-perjodu 2005-2007. It-tkabbir kien primarjament megħjun minn espansjoni qawwija tal-kreditu li saħħet il-konsum privat u l-investiment fil-proprjetà, iżda din spiċċat f'nofs l-2007, minħabba li l-prezzijiet esaġerati tal-proprjetà ma setgħux ikunu mantnuti. Matul dawn is-snin, l-istruttura tal-ekonomija nbidlet mis-settur tal-kummerċ ta' oġġetti negozjabbli għall-oġġetti li ma jistgħux ikunu negozjati, bi ħsara għas-sostenibbiltà esterna tal-ekonomija u li rriżultat fi pressjonijiet serji fuq l-ekonomija.It-tkabbir fil-PGD waqa' drastikament matul l-ewwel tliet kwarti tal-2008, tendenza li mistennija tkompli, prinċipalment minħabba tnaqqis fil-konsum privat u fl-investiment privat. Il-konsum privat kien milqut minn inflazzjoni għolja, waqgħa fil-prezzijiet tal-proprjetà, tkabbir fil-pagamenti għas-servizzi tas-self, tnaqqis fid-disponibbiltà tas-self u previżjoni aktar negattiva għall-impjiegi u għad-dħul. L-investiment fiss fil-kostruzzjoni qed jonqos skont il-bixra tat-tmiem tal-prosperità fis-suq tal-proprjetà u fl-investiment fit-tagħmir minħabba l-bixra ta' nuqqas ta' domanda kemm fis-suq domestiku kif ukoll barra mil-Latvja. Is-settur korporattiv huwa taħt pressjoni qawwija ta' spejjeż, minħabba ż-żieda fl-ispejjeż tal-impjiegi, u l-finanzjament li huwa dejjem aktar maħnuq. Il-proġetti ffinanzjati mill-UE u l-proġetti pubbliċi ġenerali se jipprovdu kuxin kontra waqgħa qawwija fl-investiment. Madankollu, il-PGD mistenni jonqos għal perjodu konsiderevoli b'domanda domestika baxxa ħafna li ma hijiex kontrobilanċjata biżżejjed minn espansjoni fl-esportazzjonijiet netti.Huwa biss riċentement li l-kundizzjonijiet tas-suq tax-xogħol bdew sejrin għall-agħar, madankollu r-reazzjoni fis-suq tax-xogħol għat-tnaqqis fid-domanda domestika se tkun sinifikanti. Il-qgħad diġà żdied minn 6,3 % fit-tieni kwart għal 7,2 % fit-tielet kwart tal-2008 u t-tkabbir fil-paga nominali qed jimmodera, iżda minn rati għolja. Is-suq tax-xogħol Latvjan huwa kkunsidrat flessibbli mhux ħażin, liema fattur għandu jillimita l-ispejjeż tal-produzzjoni u tal-impjiegi assoċjati mar-riallinjament tal-pagi mal-produttività.Wara massimu ta' 17,7 % f'Mejju 2008, l-inflazzjoni HICP waqgħat għal 11.8 % f'Novembru. L-inflazzjoni prinċipali[1] (11,0 % f'Novembru) u l-inflazzjoni tal-prezzijiet tas-servizzi qed jaqgħu b'mod kostanti, hekk kif il-pressjoni tad-domanda tonqos. Il-prospetti għal tnaqqis qawwi ulterjuri fl-inflazzjoni huma tajba, minħabba l-bixra għal tnaqqis qawwi fid-domanda domestika, tnaqqis fil-pagi tas-settur pubbliku (ara Taqsima 6) li se jwasslu għal trażżin fil-pagi tas-settur privat, u tnaqqis fil-prezzijiet globali ta' merkanziji essenzjali.L-iżbilanċi esterni kienu kbar ħafna b'ammont ta' obbligi esterni mhux sostenibbli, iżda fl-2008, permezz ta' tnaqqis fl-assorbiment domestiku, is-self estern naqas b'mod sostanzjali. Il-pożizzjoni tal-bilanċ tal-pagamenti u l-investimenti barranin hija diskussa f'Taqsima 5 aktar 'l isfel.3. IL-FINANZI PUBBLIċIIl-finanzi pubbliċi huma responsabbiltà prinċipali fil-Latvja minħabba l-ambitu limitat tal-politika monetarja li hija bbażata fuq reġim ta' rati ta' skambju kważi fissi[2]. Madankollu, il-Latvja kompliet bil-politika fiskali pro-ċiklika tagħha matul is-snin ta' tkabbir qawwi fid-domanda domestika tal-2005-2007, minkejja titjib fir-riżultati baġitarji ewlenin u kontra l-pariri ripetuti mogħtija fl-Opinjonijiet tal-Kunsill dwar aġġornamenti suċċessivi tal-programm ta' konverġenza tal-Latvja. Id-dħul ereditat kien tipikament minfuq permezz ta' proċess ta' baġits żejda kull sena u l-ebda riservi ma' kienu stabbiliti għal żminijiet aktar ħorox. It-tkabbir fil-pagi tas-settur pubbliku kien il-mutur tat-tkabbir fil-pagi tas-settur privat, bil-livell tal-pagi fis-settur pubbliku jkun ogħla meta mqabbel. Fil-Latvja aktar minn 30 % ta' dawk impjegati jaħdmu fis-settur pubbliku u, billi s-settur tas-servizzi huwa proporzjonalment kbir, madwar 75 % tal-VMG, it-twaqqif tal-pagi tas-settur pubbliku għandu impatt kbir fuq il-pagi tas-settur privat.Matul l-ewwel 10 xhur tal-2008, it-tkabbir fid-dħul mill-VAT naqas drastikament (tnaqqis ta' 3 % sena-fuq-sena), minħabba tnaqqis kbir fil-konsum privat. Id-dħul minn kategoriji prinċipali oħra ta' taxxa sa issa żamm tajjeb minħabba inflazzjoni għolja, iżda dawn l-effetti favorevoli bdew jonqsu wkoll. It-Teżor tal-Latvja jistma li d-defiċit statali konsolidat totali tal-2008, li jinkludi l-baġit tal-gvern ċentrali u l-fond tas-sigurtà soċjali, jista' jkun ta' madwar 2½ sa 2¾ % tal-PGD[3]. B'kunsiderazzjoni għall-possibbiltà li fiċ-ċirkostanzi kurrenti s-settur tal-gvern lokali jista' jkollu xi defiċit żgħir (minkejja limiti li huma intiżi biex dan is-sotto-settur iżomm il-bilanċ jew ikollu baġit favorevoli), id-defiċit tal-2008 tas-settur tal-gvern ġenerali jidher li huwa qrib it-3 % tal-PGD.Il-baġit għall-2009 kif approvat mill-Parlament fl-14 ta' Novembru jimmira għal defiċit totali tal-gvern ċentrali ta' 1½ % tal-PGD, iżda huwa bbażat fuq previżjoni ta' tnaqqis fil-produzzjoni mhux realistika ta' 1 % biss. Dan jinkludi tnaqqis sostanzjali fit-taxxi diretti u żidiet fl-infieq. Kien diġà ċar li l-produzzjoni se tonqos b'ammont akbar b'mod sinifikanti u li fl-assenza ta' miżuri ta' kontrobilanċ id-defiċit huwa f'riskju li jikber b'mod drastiku. Jekk ikun inkluż defiċit żgħir ħafna tal-gvernijiet lokali, id-defiċit tal-gvern ġenerali kien ikkalkolat li jkun 1,8 % tal-PGD b'defiċit primarju ta' 1,1 % tal-PGD. Meta tkun ikkunsidrata d-dejta dwar il-ġbir ta' taxxa fl-aħħar xhur tal-2008 u l-prospetti ekonomiċi ħżiena għal-2009, il-bixra tal-bilanċ tal-gvern ġenerali saret aktar negattiva mill-previżjoni tal-ħarifa tas-servizzi tal-Kummissjoni ta' defiċit ta' 5,6 % tal-PGD. Il-proporzjon tas-self tal-gvern ġenerali għall-2007 kien ta' 9,5 %, wieħed mill-aktar baxxi fl-UE.4. IS-SWIEQ FINANZJARJIIs-sistema finanzjarja tal-Latvja hja ddominata b'mod esklussiv mis-settur bankarju, li żviluppa malajr ħafna matul l-aħħar 10 snin. Żewġ taqsimiet huma identifikabbli b'mod ċar. Fuq naħa waħda, il-banek barranin, li huma ffinanzjati direttament minn self mill-kumpaniji prinċipali, għandhom madwar 70 % tas-suq. Fuq in-naħa l-oħra, il-banek domestiċi huma ffinanzjati prinċipalment minn self barrani sindikat u depożiti ta' persuni mhux residenti. L-importanza ta' depożiti ta' persuni mhux residenti, li kienu ta' 43,5 % tad-depożiti totali, minbarra istituzzjonijiet monetarji u finanzjarji (FMI) bil-bidu ta' Novembru 2008, huwa fattur partikolarment importanti. Is-sistema finanzjarja tal-Latvja hija għalhekk dipendenti primarjament fuq finanzjamenti esterni, kemm jekk dawn ġejjin minn kumpaniji prinċipali, depożiti ta' persuni mhux residenti, jew self barrani sindikat. L-obbligi barranin għolja u dejjem akbar li jirriżultaw għandhom effett fuq is-self lir-residenti, speċjalment self f'munita barranija (kważi 90 % tas-self kollu). Il-kreditu domestiku żdied minn 10 % tal-PGD fl-1997 għal 90 % fl-2007. Jidher, għalhekk, li ż-żewġ riskji prinċipali li jaffettwaw is-sistema bankarja Latvjana huma l-likwidità u r-riskji marbuta mal-kreditu.Ir-riskju tal-likwidità huwa diġà realtà permezz ta' pressjoni sostnuta fuq il-likwidità minn Ottubru 2008. Minħabba previżjonijiet ta' diffikultajiet fil-pagamenti, żewġ sindikati barranin diġà wrew il-possibbiltà li jistgħu jitolbu ħlas minn kmieni ta' self lil Parex Bank li jammonta għal EUR 0,8 biljun li jiskadi fi Frar u Ġunju 2009. Dan wassal għall-privatizzazzjoni parzjali tal-bank fl-10 ta' Novembru 2008. Madankollu, il-garanzija tas-self pubbliku li ngħataw kienu kkunsidrati mhux suffiċjenti, bir-riżultat tan-nazzjonalizzazzjoni sħiħa ta' Parex fil-bidu ta' Diċembru u l-impożizzjoni ta' limiti fuq il-ġbid lura ta' depożiti (EUR 50 000/xahar għall-individwi). Minkejja dawn il-miżuri, kemm Parex kif ukoll banek domestiċi oħrajn b'mudell simili ta' operat esperjenzaw ammont konsiderevoli ta' ġbid lura ta' depożiti ta' persuni mhux residenti, li minnhom parti żgħira biss kienet imħaddma mill-ġdid f'banek oħrajn fil-Latvja. Din il-pressjoni sistematika għall-likwidità wasslet lill-Bank tal-Latvja biex fit-13 ta' Novembru jħabbar aktar tnaqqis fil-proporzjon ta' riserva rikjest minnu minn 7 % għal 5 % għall-obbligi fuq medda qasira ta' żmien u minn 5 % għal 3 % għal obbligi li jimmaturaw wara aktar minn sentejn, u b'hekk illibera aktar likwidità (dawn id-deċiżjonijiet se jkunu implimentati f'żewġ fażijiet ta' punt perċentwali kull waħda fl-24 ta' Novembru u fl-24 ta' Diċembru). Madankollu, in-nixfa fuq ir-riservi kompliet, u l-pożizzjoni netta tal-investiment internazzjonali marret għall-agħar b'EUR 0,9 biljun mill-bidu ta' Ottubru 2008. Id-depożiti tar-residenti u ta' persuni mhux residenti f'banek li għandhom sjieda barranija kibru matul l-istess perjodu, u, l-aktar importanti, l-appoġġ mill-kumpaniji prinċipali jidher assigurat. Fl-istadju preżenti huwa fokali li l-fiduċja tkun assigurata biex id-depożiti jkunu stabblizzati u biex il-pressjoni fuq il-likwidità tonqos.Ir-riskju tal-kreditu għadu ma sarx realtà b'mod sostanzjali, iżda huwa mistenni jikber fix-xhur li ġejjin. Filwaqt li l-ammont ta' self li mhux qed jitħallas regolarment kiber, is-self li mhux qed ikun irkuprat baqa' taħt il-punt perċentwali tas-self totali, anki minħabba r-ristrutturar kontinwu tas-self problematiku. Madankollu, l-impatt negattiv tar-riċessjoni twila prevista fuq id-dħul tar-residenti u għalhekk fuq l-abilità li jħallsu lura d-dejn huwa mistenni jikber. Il-proporzjon ta' likwidità se jonqos, u jista' joqrob lejn il-minimu regolatorju, f'liema każ ikun hemm bżonn il-provvista ta' kapital addizzjonali.Il-pożizzjoni kurrenti u dik futura tas-settur bankarju hija dipendenti fuq fatturi oġġettivi iżda wkoll fuq il-kredibilità u l-aspettattivi relatati mal-fiduċja. Dan huwa element prinċipali fis-sitwazzjoni kurrenti biex tkun żgurata l-fiduċja sabiex il-bażi tad-depożiti tkun stabilizzata u l-pressjoni kurrenti fuq il-likwidità mnaqqsa. Minħabba l-pressjoni fuq il-finanzi pubbliċi, il-bini mill-ġdid tal-fiduċja fis-settur finanzjarju permezz ta' interventi governattivi tkun biss kredibbli jekk akkumpanjata minn appoġġ finanzjarju qawwi internazzjonali.5. IL-BILANċI TAL-PAGAMENTI U REKWIżITI TA’ FINANZJAMENT ESTERNIl-tkabbir ekonomiku fil-Latvja sal-2007 kien karatterizzat mill-emerġenza ta' żbilanċi esterni kbar u ż-żieda għal livell mhux sostenibbli ta' obbligi esterni. Id-dejn gross estern qabeż il-135 % tal-PGD sal-aħħar tal-2007 (bid-dejn nett estern fil-livell ta' 52 % tal-PGD). Il-pożizzjoni tal-investimenti internazzjonali fl-aħħar tal-2007 kibret għal obbligazzjonijiet netti ta' 79 % tal-PGD, filwaqt li l-istess obbligazzjonijiet netti żdiedu għal 82 % tal-PGD fit-tieni kwart tal-2008.Fl-2008, bi tnaqqis fl-assorbiment domestiku, is-self estern naqas b'mod sostanzjali. Skont l-estimi preliminari tal-Bank tal-Latvja, id-defiċit fil-kont kurrenti naqas għal madwar 12½ % tal-PGD fit-tielet kwart tal-2008 (minn massimu ta' aktar minn 27 % tal-PGD fir-raba' kwart tal-2006). Fl-2009 id-defiċit fin-negozju tal-merkanzija huwa mistenni jibqa' madwar 10 % tal-PGD (kif fl-aħħar xhur tal-2008), iżda, minħabba bilanċ pożittiv fis-servizzi u titjib fil-kont tad-dħul, id-defiċit fil-kont kurrenti mistenni jonqos. Sabiex ikun żgurat li l-bażi tat-tkabbir tal-PGD tinbidel minn nuqqas fid-domanda domestika għal tkabbir fl-esportazzjoni, hemm bżonn riallinjament tal-pagi mal-produttività u mal-progress tar-riformi strutturali li jsaħħu n-naħa tal-provvista tal-ekonomija.Filwaqt li l-korrezzjoni tad-defiċit tal-kont kurrenti mil-livelli mhux sostenibbli tas-snin riċenti hija element kritiku għat-twaqqif mill-ġdid ta' sitwazzjoni b'saħħitha tal-bilanċ tal-pagamenti, meta jkun ikkunsidrat l-ammont kbir ta' dejn tal-pajjiż, li l-biċċa l-kbira huwa fuq medda qasira ta' żmien, huwa ċar li din il-korrezzjoni waħidha mhux se tkun biżżejjed biex tinkiseb sitwazzjoni esterna sostenibbli. Il-finanzjament estern huwa mistenni jibqa' taħt pressjoni sinifikanti għal xi żmien, bi tnaqqis fid-disponibbiltà ta' kreditu barrani, tnaqqis fid-depożiti ta' persuni mhux residenti kif ukoll fid-depożiti tar-residenti, u bixra aktar negattiva tal-investiment barrani fil-pajjiż. Tnaqqis ulterjuri fir-riservi f'munita barranija (li naqsu b'25 % bejn Ottubru u l-bidu ta' Diċembru 2008) jista' jimmina l-vijabbiltà tal-irbit tar-rata ta' skambju tal-Latvja. F'dan l-isfond, se jkun hemm bżonn ta' assistenza finanzjarja esterna, appoġġjata minn programm qawwi ta' politika, biex il-pressjoni fuq il-likwidità tittaffa fil-medda qasira ta' żmien filwaqt li jkun hemm appoġġ għal aġġustament estern aktar ordnat fil-medda medja ta' żmien.Fid-dawl ta' dak li ssemma hawn fuq, il-Kummissjoni tqis li hemm theddida serja għall-bilanċ tal-pagamenti Latvjan. Il-Kummissjoni għalhekk tirrakkomanda li l-Kunsill jieħu deċiżjoni li jagħti għajnuna reċiproka.6. "IL-PROGRAMM TA' FEJQAN GħALL-ISTABBILTÀ U T-TKABBIR EKONOMIKU" TAL-LATVJA: IL-MIżURI MAKRO-EKONOMIċI U TAS-SISTEMA FINANZJARJAId-diskussjonijiet li għaddejjin bejn l-awtoritajiet Latvjani u l-kontributuri potenzjali għal pakkett koordinat ta' assistenza finanzjarja internazzjonali wassal għall-adozzjoni ta' programm ambizzjuż ta' politika mill-awtoritajiet (kif imsemmi aktar 'il fuq, ippreżentat lill-Parlament u approvat fit-12 ta' Diċembru). Dan il-programm huwa bbażat fuq iż-żamma tar-rabta eżistenti tal-lats, li se tibqa' politika importanti filwaqt li jsiru sforzi biex ikun hemm titjib. Il-programm jimmira li jindirzza l-vulnerabbiltajiet tas-settur finanzjarju, jikkoreġi l-iżbilanċi finanzjarji u jtejjeb il-kompetittività filwaqt li tinżamm rata ta' skambju b'limiti stretti. Dan jinkludi titjib fiskali immedjat u sostnut, strateġija bankarja komprensiva, kapaċità msaħħa ta' amministrazzjoni tal-kriżi għall-awtoritajiet regolatorji, kif ukoll miżuri importanti oħra. Huwa jassumi sfond makro-ekonomiku ta' tnaqqis fil-PGD ta' 5 % fl-2009 u ta' 3 % oħra fl-2010, li wara għandhom iwasslu għal irkupru debboli ta' 2 % fl-2011. Il-miri tal-istrateġija fiskali huma defiċit tal-gvern ġenerali ta' mhux aktar minn 3 % tal-PGD fl-2011 bil-għan li jintlaħqu l-kriterji ta' Maastricht dik is-sena.In-negozjati dwar assistenza finanzjarja mal-UE, mal-FMI u ma' partijiet oħrajn, li enfasizzaw id-defiċits serji fil-baġits futuri, wasslu lill-gvern biex jadotta baġit emendat approssimattiv għall-2009; dan kien approvat mill-Parlament fit-12 ta' Diċembru b'mod konsistenti flimkien mal-programm ta' emerġenza għall-istabbiltà ekonomika. Il-baġit emendat, ibbażat fuq ir-reviżjoni tal-previżjoni tal-PGD ta' tnaqqis ta' 5 % fl-2009, jikkunsidra d-deterjorizzazzjoni riċenti fil-bixra ekonomika u jimmira lejn defiċit fiskali ġenerali tal-gvern ta' anqas minn 5 % tal-PGP[4], li jimplika aġġustament strutturali minimu meta mqabbel mal-istima tal-bixra fl-2008 (iżda aġġustament ħafna aktar kbir meta mqabbel mal-baġit approvat f'Novembru). Barra minn dan, għandha tkun adottata liġi sal-aħħar ta' Marzu 2009 dwar baġit addizzjonali integrat għal-2009 konsistenti mal-baġit ta' Diċembru.Fuq in-naħa tal-infieq, il-konsolidazzjoni hija bbażata fuq tnaqqis qawwi tal-pagi tas-settur pubbliku (bi 15 % fuq il-kumpens medju meta' mqabbel ma' dak oriġinali tal-baġit tal-14 ta' Novembru2008 - iżda li parzjalment biss tirrevedi ż-żieda qawwija reali reġistrata fl-aħħar snin) u aktar tnaqqis fl-istaff; barra minn dan hemm tnaqqis qawwi ppjanat fl-ispejjeż mhux relatati mal-istaff. It-tnaqqis fis-sussidji (inkluż appoġġ soċjali) u fl-infieq fi prodotti u servizzi u t-tisħiħ tal-infieq tal-gvernijiet lokali, huma fost il-miżuri sinifikanti l-oħrajn ippjanati. F'dan ir-rigward, il-kofinanzjament nazzjonali għall-proġetti ffinanzjati mill-UE se jinżamm fil-livell ippjanat biex jgħin l-ekonomija lejn is-settur tal-kummerċ. Fuq in-naħa tad-dħul, dan jinkludi żieda ta' tliet punti perċentwali fir-rata tal-VAT għal 21 %, żieda minn 5 % għal 10 % fir-rata tal-VAT imnaqqsa applikabbli għal firxa iżgħar ta' prodotti (l-aktar mediċini), żieda fid-dazju fuq il-fjuwil (biex jinkiseb l- acquis tal-UE), u tpattija parzjali għal dawn permezz ta' tnaqqis fir-rata tat-taxxa tad-dħul personali b'żewġ punti perċentwali.Aktar konsolidazzjoni finanzjarja hija ppjanata għall-2010, filwaqt li l-qafas fiskali fuq medda medja ta' żmien huwa fiss fl-ambizzjoni li l-2011 ikollha defiċit ġenerali tal-gvern ta' mhux aktar minn 3 % tal-PGD, konsistenti mal-kriterju ta' konverġenza fiskali ta' Maastricht. L-impożizzjoni ta' aktar restrizzjonijiet fuq l-infieq fl-2010, l-introduzzjoni ta' taxxa kapitali fuq id-dħul (10 %); żieda fit-taxxa fuq il-bini u proprjetà bit-tneħħija ta' eżenzjonijiet sabiex titwessa' l-bażi taxxabbli se jipproduċi aktar konsolidazzjoni dik is-sena. Barra minn dan, se jittieħdu miżuri biex jissaħħaħ it-tfassil u l-implimentazzjoni ta' proċeduri baġitarji permezz tal-adozzjoni ta' qafas fiskali ġdid u liġi dwar ir-riforma baġitarja.Apparti l-pakkett fiskali deskritt aktar 'il fuq, bħala kundizzjoni qabel kull appoġġ finanzjarju estern, qed tkun imfittxa riżoluzzjoni għal Parex Bank biex is-sidien eżistenti tal-ishma ma jkollhomx aktar interess ta' sjieda. Wara valutazzjoni inizjali, il-gvern diġà ħa kontroll ta' aktar minn 85 % tal-ekwità tal-bank. L-amministrazzjoni kienet mibdula. L-amministrazzjon l-ġdida qed tiżviluppa pjan ta' riżoluzzjoni, konsistenti mal-għan li jkun minimizzat it-telf għall-istat. Se tfittex impenn qawwi minn partijiet esterni fil-futur qrib biex ikun imġedded il-finanzjament sindikat ta' Parex.Miżuri oħra jimmiraw li jiggarantixxu stabbiltà akbar fis-settur bankarju fuq il-medda medja għal dik twila ta' żmien. Bħala l-ewwel pass, l-awtoritajiet se jimmiraw li jerġgħu jibnu l-fiduċja fis-sistema bankarja. Se jsiru wkoll studji fis-sistema bankarja intiżi biex jiżguraw li l-banek kollha jkollhom il-likwidità u l-kapital neċessarju. Il-banek vijabbli li jkollhom bżonn żieda fil-kapital se jkollhom ifittxu assistenza għar-ristrutturar mill-privat, permezz ta' investituri barranin jew l-amalgamar, jew appoġġ kapitali minn bank prinċipali li minnu huma jiffurmaw parti.Kważi kull dejn estern eżistenti huwa tas-settur privat. Sabiex il-livelli ta' dejn jitnaqqsu fil-livelli ta' tkabbir sostenibbli fil-futur, u minbarra miżuri ta' prudenza, ta' superviżjoni u monetarji, ir-ristrutturar tad-dejn huwa parti importanti mill-programm. Il-bażi legali xierqa għar-ristrutturar tal-maturità u tal-munita tad-dejn eżistenti se jkun imsaħħaħ. Il-faċilitazzjoni tal-proċeduri ta' likwidazzjoni u l-implimentazzjoni rapida tal-pjanijiet ta' rijabilitazzjoni se jkunu prijoritajiet ukoll.Il-programm tal-politika ekonomika jinkludi ukoll miżuri ta' riforma strutturali appoġġjati fil-kuntest tal-istrateġija ta' Liżbona, bħall-politka attiva tas-suq tax-xogħol u tat-tagħlim matul il-ħajja, l-involviment akbar tal-atturi mis-settur privat fir-R&Ż u fl-attivitajiet ta' innovazzjoni, miżuri għall-promozzjoni tal-esportazzjoni u t-tneħħija ta' piżijiet amministrattivi żejda għan-negozji.7. APPOġġ MILL-UE MILL-FAċILITÀ TAL-BILANċ TAL-PAGAMENTI LI TAGħMEL PARTI MILL-ISFORZ INTERNAZZJONALIFid-dawl tad-diffikultajiet serji tal-bilanċ tal-pagamenti li qed taffaċċja l-Latvja, u skont l-impenn qawwi tal-awtoritajiet Latvjani biex jimplimentaw programm qawwi ta' aġġustament ekonomiku, il-Kummissjoni, wara konsultazzjoni mal-Kumitat Ekonomiku u Finanzjarju fit-12 ta' Jannar 2009, tirrakkomanda lill-Kunsill jagħti assistenza reċiproka skont l-Artikolu 119 tat-Trattat.Barra minn dan, wara l-konsultazzjoni mal-Kumitat Ekonomiku u Finanzjarju, il-Kummissjoni qed tipproponi wkoll li, wara l-adozzjoni tad-deċiżjoni tal-Kunsill imsemmija hawn fuq biex tingħata għajnuna reċiproka lil-Latvja fuq rakkomandazzzjoni tal-Kummissjoni, il-Kunsill jadotta deċiżjoni li, mill-faċilità tal-UE għall-Istati Membri (kif stipulata fir-Regolament tal-Kunsill (KE) Nru 332/2002 tat-18 ta' Frar 2002) tagħti għajnuna finanzjarja għall-medda medja ta' żmien lil-Latvja ta’ massimu ta’ EUR 3,1 biljun biex jirfed is-sostenibbiltà tal-bilanċ tal-pagamenti.L-assistenza finanzjarja fuq medda medja ta' żmien se tintervjeni f'mument meta l-Latvja hija serjament mhedda minn telf tal-fiduċja domestika u internazzjonali fis-sistema finanzjarja tagħha, għandha sitwazzjoni fiskali li sejra għall-agħar, u qed taffaċċja pressjoni finanzjarja fil-futur qrib. B'mod ġenerali, l-assistenza għandha tiffaċilita l-aġġustamenti esterni u interni neċessarji. It-total tal-bżonnijiet finanzjarji fil-perjodu sal-ewwel kwart tal-2011 huwa stmat li jlaħħaq EUR 7,5 biljun. Din is-somma tinkludi approprjazzjoni għad-defiċit fil-kont estern (kurrenti u kapitali), il-ġbid ta' depożiti, it-tiġdid mhux komplut ta' dejn li jkun se jagħlaq, żbalji u ommissjonijiet fil-bilanċ tal-pagamenti u akkumulazzjoni ta' riservi internazzjonali biex jintlaħaq livell ta' prudenza.L-appoġġ se jkun provdut flimkien mal-FMI u appoġġ ieħor multilaterali u bilaterali. Dan l-ammont jitħallas f’sitt ħlasijiet u se jkun marbut ma’ kundizzjonijiet ta' politika ekonomika. Id-deċiżjoni proposta tiskadi tliet snin wara d-dħul fis-seħħ. Il-politika ekonomika li hija marbuta bħala kundizzjoni mal-pagamenti tas-self tal-EU se tkun stipulata fil-Memorandum ta' Ftehim li se jkun konkluż mal-awtoritajiet Latvjani; l-elementi prinċipali ta' dawn il-kundizzjonijiet huma dawn li ġejjin:Konsolidazzjoni fiskali qawwija matul il-perjodu sal-2011. Meta mqabbel mal-baġit oriġinali tal-14 ta' Novembru 2008, konsolidazzjoni fiskali qawwija hija ppjanata għall-2009, li għandha l-għan li tikseb defiċit baġitarju ta' mhux aktar minn 5 % tal-PGD, b'aktar konsolidazzjoni fl-2010. Il-miżuri baġitarji li se jkunu implimentati biex dan jinkiseb jinkludu: l-aktar, (i) l-adozzjoni ta' programm fiskali ppjanat sewwa fuq medda medja ta' żmien iddisinjat bien inaqqas id-defiċit baġitarju ġenerali tal-gvern għal wieħed anqas mil-livell ta' referenza tat-Trattat ta' 3 % tal-PGD sal-2011; (ii) fil-limiti baġitarji fuq medda medja ta' żmien, it-tnaqqis fil-ħlas medju tas-settur pubbliku f'termini nominali bejn wieħed u ieħor bi 15 % fl-2009; dan għandu japplika ukoll għall-gvern lokali; l-aġenziji tal-gvern u kumpaniji tal-istat; (iii) it-tneħħija ta' bonusis u pagamenti simili; (iv) tnaqqis ta' mill-anqas 5 % fl-impjiegi mas-settur pubbliku u mal-gvern lokali; (v) tnaqqis sostanzjali fis-sussidji (minbarra appoġġ soċjali) u fl-infieq fuq prodotti u servizzi; (v) l-implimentazzjoni ta' proġetti ffinanzjati mill-UE fil-livelli ppjanati qabel.Miżuri finanzjarji bħala kundizzjoni għas-self li għandhom l-għan li jiggarantixxu stabbiltà akbar fis-settur bankarju fuq il-medda medja għal dik twila ta' żmien. Bħala l-ewwel pass, l-awtoritajiet se jimmiraw li jerġgħu jibnu l-fiduċja fis-sistema bankarja. Se jsiru wkoll studji fis-sistema bankarja intiżi biex jiżguraw li l-banek kollha għandhom il-likwidità u l-kapital neċessarju. Il-banek vijabbli li jkollhom bżonn żieda fil-kapital se jkollhom ifittxu assistenza għar-ristrutturar mill-privat, permezz ta' investituri barranin jew l-amalgamar, jew appoġġ kapitali mill-bank prinċipali li minnu huma jiffurmaw parti. Stadju important f'dan il-proċess kien it-tħabbir separat fit-18 ta' Diċembru 2008 minn tliet gruppi barranin ewlenin tal-impenn tagħhom li jibqgħu fil-Latvja u jappoġġjaw l-operat tagħhom hemmhekk.Ir-ristrutturar tad-dejn fis-settur privat sabiex jitnaqqsu l-vulnerabbiltajiet minn livelli għolja ta' dejn (kważi d-dejn estern kollu huwa tas-settur privat), apparti miżuri ta' politika ta' prudenza, ta' superviżjoni u monetarja. Il-bażi legali xierqa għar-ristrutturar tal-maturità u tal-munita tad-dejn eżistenti għandha tkun imsaħħa. Il-faċilitazzjoni tal-proċeduri ta' likwidazzjoni u l-implimentazzjoni rapida tal-pjanijiet ta' rijabilitazzjoni għandhom ukoll isiru prijorità. Dan jinkludi wkoll emendi fil-liġi tal-likwidazzjoni biex ikun faċilitat xogħol bejn intrapriżi vijabbli u l-kredituri tagħhom u jitjieb il-qafas tal-falliment personali.Miżuri strutturali fis-settur tal-politika tad-dħul, dixxiplina fiskali u proċess baġitarju u amministrazzjoni. Il-liġi tal-Amministrazzjoni Baġitarja u Finanzjarja se tkun emendata biex jissaħħu d-dispożizzjonijiet dwar responsabbiltà finanzjarja, trasparenza, u kontabilità u l-qafas baġitarju fuq medda medja ta' żmien se jsir operattiv. Kumitat speċjali se jkun imwaqqaf biex jimmonitorja t-tnaqqis fil-pagi u jagħti rakkomandazzjonijiet biex ikun żgurat li l-pagi jevolvu b'tali mod li terġa' tinbet il-kompetittività.Miżuri ta' riforma strutturali appoġġjati fost oħrajn fil-kuntest tal-Istrateġija ta' Liżbona , bħall-politika attiva tas-suq tax-xogħol u tat-tagħlim matul il-ħajja, l-involviment akbar tas-settur privat fir-R&Ż u fl-attivitajiet ta' innovazzjoni, miżuri għall-promozzjoni tal-esportazzjoni u t-tnaqqis ta' piżijiet amministrattivi żejda għan-negozji.Biex tkun żgurata l-flessibbiltà neċessarja fil-kuntest tas-suq attwali, huwa propost li tkun permessa l-għażla li jintużaw skambji ta’ rati tal-interessi għall-operazzjoni tas-self li tiffinanzja l-ammont misluf. Il-kontropartijiet ta' skambju potenzjali jkun irid ikollhom l-ogħla kwalità ta’ kreditu sabiex il-baġit tal-UE jiġi salvagwardjat.Rakkomandazzjoni għalDEĊIŻJONI TAL-KUNSILLli tagħti għajnuna reċiproka lil-LatvjaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 119,Wara li kkunsidra r-rakkomandazzjoni tal-Kummissjoni, wara konsultazzjoni mal-Kumitat Ekonomiku u Finanzjarju,Billi:(1) Fl-isfond tar-riskji finanzjari esterni għolja, is-swieq kapitali u finanzjarji Latvjani kienu riċentement taħt pressjoni, bħala riżultat ta' deterjorament ġenerali fl-atmosfera tas-suq, u tħassib dejjem akbar dwar is-saħħa tal-ekonomija Latvjana minħabba l-iżbilanċi kbar f'termini ta' defiċit estern wiesa' u dejn estern kbir ħafna, finanzi pubbliċi dgħajfa u rati għolja ta' spejjeż u inflazzjoni tal-prezzijiet. Is-settur bankarju Latvjan esperjenza problemi serji ta' likwidità u fiduċja. Il-livell tar-riservi f'munita barranija naqas hekk kif il-bank ċentrali intervjena biex iżomm ir-rabta tal-munita Latvjana.(2) Il-Kunsill b'mod regolari jirrevedi l-politika ekonomika implimentata mil-Latvja, b'mod partikolari fil-kuntesti tal-programm ta' konverġenza tal-Latvja u tal-Programm ta' Riforma Nazzjonali, kif ukoll fil-kuntest tar-Rapporti ta' Konverġenza.(3) Il-finanzjamenti esterni totali li l-Latvja għandha bżonn sal-ewwel kwart tal-2011 huma stmati li jlaħħqu madwar EUR 7,5 biljun.(4) L-awtoritajiet Latvjani talbu assistenza finanzjarja sostanzjali mill-UE u minn istituzzjonijiet finanzjarji internazzjonali u pajjiżi oħrajn biex jappoġġjaw is-sotenibbiltà tal-bilanċ tal-pagamenti.(5) Hemm theddida serja lill-bilanċ tal-pagamenti Latvjan li tiġġustifika l-għoti urġenti ta’ għajnuna reċiproka mill-Komunità flimkien mal-FMI u ma' kontributuri oħra..(6) Il-pakkett ta' assistenza finanzjarja jista' jkun provdut suġġett għal impenn qawwi mill-awtoritajiet Latvjani biex jimplimentaw programm ta' riforma fiskali, tas-sistema fananzjarja u strutturali ambizzjuż biex ikunu faċilitati l-aġġustamenti interni u esterni neċessarji, biex l-ekonomija tkun stabilizzata u biex terġa' tinbena l-kredibbiltà fil-politika ekonomika. Il-Kummissjoni għandha tivverifika b'mod regolari u mill-qrib, f'kollaborazzjoni mal-EFC, li l-kundizzjonijiet ta’ politika ekonomika marbutin mal-għajnuna huma implimentati bis-sħiħ.ADOTTA DIN ID-DEĊIŻJONI:Artikolu UnikuIl-Komunità għandha tagħti għajnuna reċiproka lil-Latvja.Din id-Deċiżjoni hija indirizzata lill-Istati Membri.Magħmula fi Brussel, […]Għall-KunsillIl-PresidentProposta għalDEĊIŻJONI TAL-KUNSILLli tagħti għajnuna finanzjarja tal-Komunità lil-Latvja għall-medda medja ta żmienIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 332/2002[5] tat-18 ta' Frar 2002, li jistabbilixxi faċilità li tipprovdi għajnuna finanzjarja għall-medda medja ta' żmien għall-bilanċi ta' pagament tal-Istati Membri, u b'mod partikolari l-Artikolu 3(2),Wara li kkunsidra l-proposta tal-Kummissjoni, wara konsultazzjoni mal-Kumitat Ekonomiku u Finanzjarju (EFC),Billi:(1) Fil- [….] il-Kunsill iddecieda li għandha tingħata għajnuna reċiproka lil-Latvja.(2) Fl-isfond tar-riskji finanzjari esterni għolja, is-swieq kapitali u finanzjarji Latvjani kienu riċentement taħt pressjoni, bħala riżultat ta' deterjorament ġenerali fl-atmosfera tas-suq, u tħassib dejjem akbar dwar is-saħħa tal-ekonomija Latvjana minħabba l-iżbilanċi kbar f'termini ta' defiċit estern wiesa', finanzi pubbliċi dgħajfa u rati għolja ta' spejjeż u inflazzjoni tal-prezzijiet . Is-settur bankarju Latvjan esperjenza problemi serji ta' likwidità u fiduċja. Il-livell tar-riservi f'munita barranija naqas hekk kif il-bank ċentrali intervjena biex iżomm ir-rabta tal-munita Latvjana.(3) Il-finanzjamenti esterni totali li l-Latvja għandha bżonn sal-ewwel kwart tal-2011 huma stmati li jlaħħqu madwar EUR 7,5 biljun.(4) Jixraq li tingħata għajnuna Komunitarja lil-Latvja ta’ massimu ta’ EUR 3,1 biljun mill-Faċilità li tipprovdi għajnuna finanzjarja għall-medda medja ta' żmien għall-bilanċ tal-pagamenti tal-Istati Membri stabbilita bir-Regolament (KE) Nru 332/2002. L-għajnuna Komunitarja għandha tingħata flimkien ma' self mill-Fond Monetarju Internazzjonali ta’ SDR 1,5 biljun (1 200 % tal-kwota tal-Latvja tal-FMI, madwar EUR 1,7 biljun) skont l-arranġament stand-by tal-FMI approvat fit-23 ta' Diċembru 2008. Il-pajjiżi Nordiċi (l-Iżvezja, id-Danimarka, il-Finlandja u n-Norveġja) għandhom jikkontribwixxu EUR 1,8 biljun flimkien, il-Bank Dinji - EUR 0,4 biljun, il-Bank Ewropew għar-Rikostruzzjoni u l-Iżvilupp, ir-Repubblika Ċeka, il-Polonja u l-Estonja - total ta' EUR 0,5 biljun, għal total ta' EUR 7,5 biljun matul il-perjodu sal-ewwel kwart tal-2011.(5) L-għajnuna Komunitarja għandha tiġi amministrata mill-Kummissjoni. Il-kundizzjonijiet speċifiċi tal-politika ekonomika miftiehma mal-awtoritajiet tal-Latvja wara konsultazzjoni mal-EFC għadhom ikunu stipulati f'Memorandum ta' Ftehim. Dawn għandhom fost oħrajn jinkludu miżuri biex tittaffa l-pressjoni għal-likwidità immedjata, biex terġa tiddaħħal stabbiltà fuq medda twila ta' żmien permezz tat-tisħiħ tas-settur bankarju, biex jikkoreġu l-iżbilanċi fiskali u biex jadottaw politika domestika li tinvoli l-kompetittività. Il-miżuri għandhom jinkludu konsolidazzjoni immedjata u sostnuta, strateġija għal riżoluzzjoni bankarja komprensiva, it-tisħiħ tal-kapaċità tal-awtoritajiet regolatorji fl-amministrazzjoni tal-kriżi, riformi strutturali komprensivi, kif ukoll miżuri importanti oħra. It-termini finanzjarji dettaljati għandhom jiġu stabbiliti mill-Kummissjoni fil-Ftehim dwar is-Self.(6) L-għajnuna għandha tkun provduta bil-għan li jitwaqqfu l-pressjonijijet għal-likwidità immedjata u għandha tkun marbuta ma' politika biex tkun riġenerata stabbiltà fuq medda twila ta' żmien bit-tisħiħ tas-settur bankarju, il-korrezzjoni ta' żbilanċi fiskali u l-adozzjoni ta' politika domestika li ssaħħaħ il-kompetittività filwaqt li żżomm il-limiti stretti tar-rata ta' skambju fir-rata ċentrali eżistenti.ADOTTA DIN ID-DEĊIŻJONI:Artikolu 11. Il-Komunità għandha tagħmel disponibbli self għall-medda medja ta' żmien lil-Latvja li jammonta għal massimu ta' EUR 3,1 biljun, b'maturità medja massima ta' ħames snin.2. L-għajnuna finanzjarja tal-Komunità għandha tkun disponibbli għal tliet snin, li jibdew mill-ewwel jum wara d-daħla fis-seħħ ta' din id-Deċiżjoni.Artikolu 21. L-assistenza għandha tkun amministrata mill-Kummissjoni b'mod konsistenti mar-responsabbiltajiet tal-Latvja u mar-rakkomandazzjonijiet tal-Kunsill. Dawk il-kundizzjonijiet għandhom jiġu stipulati f’Memorandum ta’ Ftehim. It-termini finanzjarji dettaljati għandhom jiġu stabbiliti mill-Kummissjoni fil-Ftehim dwar is-Self.2. Il-Kummissjoni għandha tivverifika f’intervalli regolari, f'kollaborazzjoni mal-KEF, li l-kundizzjonijijet ta’ politika ekonomika marbutin mal-għajnuna, jiġu sodisfatti. Il-Kummissjoni għandha żżomm lill-KEF infurmat dwar il-possibbiltà ta’ rifinanzjament tas-self jew ir-ristrutturar tal-kundizzjonijiet finanzjarji.3. Il-Latvja għandha tkun lesta tadotta u timplimenta miżuri addizzjonali ta' konsolidazzjoni biex l-ekonomija tkun aktar stabbli, jekk ikun il-każ li dawn il-miżuri jkunu neċessarji matul il-programm ta' assistenza. L-awtoritajiet Latvjani għandhom jikkonsultaw lill-Kummissjoni minn qabel jadottaw xi miżura addizzjonali bħal dawn.Artikolu 31. L-għajnuna finanzjarja Komunitarja għandha ssir disponibbli mill-Kummissjoni lil-Latvja f'mhux iktar minn sitt ħlasijiet, li d-daqs tagħhom għandu jiġi stipulat fil-Memorandum ta’ Ftehim.2. L-ewwel ħlas għandu jiġi rilaxxat suġġett għad-dħul fis-seħħ tal-Ftehim dwar is-Self u l-Memorandum ta’ Ftehim.3. Jekk ikun meħtieġ sabiex jiġi ffinanzjat is-self, l-użu prudenti ta’ skambji tar-rata tal-interessi ma’ kontropartijiet tal-ogħla kwalità ta' kreditu għandu jkun permess.4. Il-Kummissjoni għandha tiddeċiedi dwar ir-rilaxx ta’ iktar ħlasijiet wara li tkun kisbet l-opinjoni tal-KEF.5. Ir-rilaxx ta’ kull ħlas sussegwenti għandu jsir fuq il-bażi tal-implimentazzjoni sodisfaċenti tal-programm ekonomiku l-ġdid (Programm ta' Fejqan għall-Istabbiltà u t-Tkabbir Ekonomiku) tal-Gvern Latvjan, inkluż fil-programm ta’ konverġenza, u, b'mod partikolari, il-kundizzjonijiet speċifiċi ta’ politika ekonomika stipulati fil-Memorandum ta’ Ftehim. Dawn għandhom jinkludu, fost affarijiet oħra:1.  L-adozzjoni ta' programm fiskali ppjanat sewwa fuq medda medja ta' żmien iddisinjat bien inaqqas id-defiċit ġenerali tal-gvern għal wieħed li jirrispetta l-livell ta' referenza tat-Trattat ta' 3 % tal-PGD sal-2011;2.  L-eżekuzzjoni tal-baġit għall-2009 kif emendata mill-baġit supplimentari adottat fit-12 ta' Diċembru 2008 (u li għandu jkun emendat fid-dettall fl-ewwel kwart tal-2009), li għandu l-għan li jilħaq defiċit ġenerali tal-gvern ta mhux aktar minn 5 % tal-PGD.3.  It-tnaqqis fir-remunerazzjoni medja tas-settur pubbliku f'termini nominali fl-2009 tal-anqas bi 15 % meta mqabbel mal-baġit oriġinali tal-14 ta' Novembru 2008 u bi 2 % oħra fl-2010-2011.4.  Tnaqqis ta' mill-anqas 5 % fl-impjiegi mas-settur pubbliku u mal-gvern lokali fl-2009.5.  It-tisħiħ tat-tfassil u tal-implimentazzjoni tal-proċeduri baġitarji permezz tal-adozzjoni ta' liġi dwar il-qafas fiskali u r-riforma baġitarja.6.  L-introduzzjoni ta' sistema tal-pagi ċara u trasparenti għall-impjegati diretti tal-amministrazzjoni pubblika u t-twaqqif ta' sistema unika għall-ippjanar u l-amministrazzjoni tar-riżorsi umani għall-istituzzjonijiet tal-amministrazzjoni pubblika.7.  Mekkaniżmi li jiżguraw stabbiltà aktar wiesgħa fis-settur bankarju fil-medda medja sa twila ta' żmien, inkluż firxa wiesa' ta miżuri ta' politika ta' superviżjoni, prudenti u monetarja. Dawn għandhom jillimitaw it-tkabbir tal-kreditu għal-livelli sotenibbli u jħaffu d-dipendenza fuq finanzjament barrani. Se jsiru wkoll studji fis-sistema bankarja intiżi biex jiżguraw li l-banek kollha għandhom il-likwidità u l-kapital neċessarju.8.  Miżuri xierqa dwar ir-ristrutturar tad-dejn tas-settur privat. Il-bażi legali xierqa għar-ristrutturar tal-maturità u tal-munita tad-dejn eżistenti għandha tkun imsaħħa. Il-faċilitazzjoni tal-proċeduri ta' likwidazzjoni u l-implimentazzjoni rapida tal-pjanijiet ta' rijabilitazzjoni għandhom isiru prijoritajiet ukoll.9.  L-iżgurar li s-sidien minoritarji ta' Pares Bank ma jibbenefikawx mir-riżoluzzjoni tal-bank u minn miżuri biex titjieb l-istabbiltà finanzjarja tal-bank, permezz ta' nazzjonalizzazzjoni sħiħa ta' Parex Bank.10.  Miżuri ta' riforma strutturali appoġġjati fil-kuntest tal-Istrateġija ta' Liżbona u implimentati fil-Programm ta' Riforma Nazzjonali tal-Latvja, inkluż politika attiva tas-suq tax-xogħol u tat-tagħlim matul il-ħajja, l-involviment akbar tal-atturi tas-settur privat fir-R&Ż u fl-attivitajiet ta' innovazzjoni, miżuri għall-promozzjoni tal-esportazzjoni u t-tnaqqis ta' piżijiet amministrattivi żejda għan-negozji.11.  L-implimentazzjoni ta' proġetti ffinanzjati mill-UE fil-livell ippjanat sabiex jgħinu fit-titjib tal-kontribuzzjoni tas-setturi kummerċjali għat-tkabbir ekonomiku.12.  Miżuri li jsaħħu l-aċċess għall-finanzi għall-kumpaniji u intraprendituri, li l-applikazzjonijiet tagħhom għal Fondi Strutturali kienu approvati, jew li qed jippjanaw biex japplikaw għal Fondi Strutturali.Din id-Deċiżjoni hija indirizzata lir-Repubblika tal-Latvja. Id-Deċiżjoni għandha tkun ippubblikata f' Il-Ġurnal Uffiċjali tal-Unjoni Ewropea .Magħmula fi Brussel, […]Għall-KunsillIl-President  DIKJARAZZJONI TAL-IMPATT TAL-BAĠIT(cf. l-Artikolu 16 tar-Regoli Interni)QASAM POLITIKU: TITOLU 01 – L-AFFARIJIET EKONOMIĊI U FINANZJARJIATTVITÀ: OPERAZZJONIJIET U STRUMENTI FINANZJARJITITOLU TAL-AZZJONI: GĦAJNUNA FINANZJARJA TAL-UE GĦALL-MEDDA MEDJA TA' ŻMIEN LIL-LATVJA1. L-ISEM TAL-PROPOSTA: INTESTATURI TAL-BAĠIT IKKONĊERNATI U TITOLU01 04 01 01 Garanzija tal-KE għas-self Komunitarju bħala appoġġ għall-bilanċ tal-pagamenti2. BAŻI LEGALI:L-Artikoli 119; ir-Regolament tal-Kunsill Nru 332/2002 tat-18 ta’ Frar 20023. ĊIFRI GLOBALI GĦAS-SENA FINANZJARJA (F'EURO)Din il-partita tikkostitwixxi l-istruttura għall-garanzija mogħtija mill-Unjoni Ewropea. Din għandha tippermetti lill-Kummissjoni l-manutenzjoni tad-djun (prinċipali, interessi u spejjeż oħra) f’każ lid-debitur (il-Latvja) jonqos milli jħallas.L-annotazzjoni baġitarja (“p.m.”) tirrifletti l-garanzija baġitarja li tiġi attivata biss fil-każ li l-garanzija effettivament tintuża. Normalment, ma jkunx mistenni li tintuża l-garanzija baġitarja.3a – Sena kurrentiMhux applikabbliCA |Approprjazzjoni inizjali għas-sena finanzjarja (baġit) |Trasferimenti |Approprjazzjonijiet addizzjonali |Approprjazzjoni totali |Approprjazzjonijiet imwarrba diġà minn programm ta' ħidma ieħor |Bilanċ disponibbli |Ammont għall-azzjoni proposta |3b - TrasferimentiMhux applikabbliCA |Trasferimenti 'l quddiem |Approprjazzjonijiet imwarrba diġà minn programm ta' ħidma ieħor |Bilanċ disponibbli |Ammont għall-azzjoni proposta |3c – Is-sena finanzjarja li jmissMhux applikabbliCA |Approprjazzjoni inizjali għas-sena finanzjarja (baġit) | p.m. |Trasferimenti |Approprjazzjonijiet addizzjonali |Approprjazzjoni totali |Approprjazzjonijiet imwarrba diġà minn programm ta' ħidma ieħor |Bilanċ disponibbli |Ammont għall-azzjoni proposta | p.m. |4. DESKRIZZJONI TAL-AZZJONIL-għajnuna finanzjarja għall-medda medja ta' żmien proposta biex tingħata lil-Latvja (li għandha tiġi ffinanzjata mis-self Komunitarju fis-swieq kapitali internazzjonali) tikkonsisti f'self Komunitarju li jammonta għal EUR 3,1 biljun. Dan se jingħata fil-kuntest ta’ pakkett ta’ finanzjament internazzjonali, u b'mod partikolari minn self mill-FMI ta’ SDR 1,5 biljun (madwar EUR 1,7 biljun) appoġġjat mill-faċilità stand-by. Il-pajjiżi Nordiċi qed jikkontribwixxu EUR 1,8 biljun u l-Estonja, ir-Repubblika Ċeka u l-BERŻ ukoll ikkommettew ruħhom għal total ta' EUR 0,5 biljun.L-assistenza tirrifletti r-rieda li l-Latvja tkun appoġġjata, is-swieq kapitali u finanzjarji ta' liema ġew taħt pressjoni minħabba deterjorament ġenerali fl-atmosfera tas-suq lejn swieq emerġenti. L-assistenza finanzjarja tal-Komunità fuq medda medja ta' żmien lil-Latvja hija intiża li tbatti l-pressjoni għal-likwidtà immedjata, biex tibni mill-ġdid l-istabbiltà fuq medda twila ta' żmien billi ssaħħaħ is-settur bankarju, tikkoreġi l-iżbilanċi fiskali u tadotta politika domestika li ttejjeb il-kompetittività, filwaqt li żżomm il-limiti stretti tar-rata ta' skambju. Il-pakkett tal-politika ekonomika appoġġjat jinkludi titjib fiskali immedjat u sostnut, strateġija bankarja komprensiva, kapaċità msaħħa ta' amministrazzjoni tal-kriżi għall-awtoritajiet regolatorji, riformi strutturali komprensivi, kif ukoll miżuri importanti oħra.L-għajnuna amministrata mill-Kummissjoni f’konsultazzjoni mal-Kumitat Ekonomiku u Finanzjarju hija mod kif jiġi żgurat li l-UE tibqa’ involuta mill-qrib fit-tfassil tal-politika ekonomika fil-Latvja u li dik il-politika tkun konsistenti mal-impenji meħuda mil-Latvja fl-UE u r-rakkomandazzjonijiet mill-Kunsill, partikolarment f'dak li għandu x'jaqsam mal-implimentazzjoni tal-Programm Nazzjonali ta' Riforma, kif ukoll il-programm ta’ konverġenza.Is-self tal-Komunità miġbur mis-swieq kapitali jew minn istituzzjonijiet finanzjarji bl-iskop li jingħata s-self lil-Latvja huwa kopert mill-garanzija Komunitarja. L-ammont misluf inġabar mis-swieq kapitali jew minn istituzzjonijiet finanzjarji. Fil-prinċipju, l-ammont li għandu jissellef lil-Latvja jammonta għal EUR 3,1 biljun.L-istruttura għall-garanzija mogħtija mill-Unjoni Ewropea se tippermetti lill-Kummissjoni twettaq manutenzjoni tad-dejn f’każ li l-Latvja ma tkunx tista’ tħallsu.Sabiex tonora l-obbligi tagħha, il-Kummissjoni tista’ tuża r-riżorsi ta’ likwidità tagħha stess biex tmantni d-dejn provviżorjament. F’dan il-każ, japplika l-Artikolu 12 tar-Regolament tal-Kunsill (KE, Euratom) Nru 1150/2000 tat-22 ta' Mejju 2000 li jimplimenta d-Deċiżjoni 2000/597/KE, Euratom dwar is-sistema tar-riżorsi proprji tal-Komunità (ĠU L 130, 31.5.2000, p. 1).5. IL-METODU TA' KALKOLU ADDOTTATMhux applikabbli.6. SKEDA TAL-ĦLAS (F’EURO)Mhux applikabbli.Intestatura | Approprjazzjonijiet | Pagamenti |Sena n | Sena n+1 | Sena n+2 | Sena n+3 | Snin finanzjarji sussegwenti |Sena n |Sena n+1 |Sena n |Sena n+1 |Totali |[1] Definita bħala l-indiċi ġenerali minbarra l-enerġija u l-ikel mhux ipproċessat.[2] Il-Latvja għandha tradizzjoni qawwija ta' rbit tar-rata ta' skambju tal-munita tagħha, il-lats, mas-SDR sa mill-1994 u mal-euro mill-2005 Minn Mejju 2005, il-Latvja tifforma parti mill-ERM II, u adottat unilateralment limitu għall-varjazzjoni madwar il-parità ċentrali ta' +/- 1 %.[3] Ċifri fil-metodoloġija pubblika, eskluż gvernijiet lokali.[4] Il-programm ta' assistenza jammetti li l-Latvja se tkun fl-EDP (proċedura ta' defiċit eċċessiv) fl-2009.[5] ĠU L 53, 23.2.2002, p. 1.


               IL-KUMMISSJONI EWROPEA
            Brussell, 17.10.2016
            COM(2016) 678 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-Mobilizzazzjoni tal-Marġni ta’ Kontinġenza fl-2017

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Regolament tal-Kunsill (UE, EURATOM) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  1
                (“ir-Regolament QFP”) jippermetti l-mobilizzazzjoni tal-Marġni ta’ Kontinġenza sa 0,03 % tal-Introjtu Nazzjonali Gross biex l-UE-28 jirreaġixxu għal ċirkostanzi mhux previsti bħala strument tal-aħħar għażla. Fl-aġġustament tekniku tal-QFP għall-2017
                  2
               , abbażi tal-Artikolu 6 tar-Regolament QFP, l-ammont assolut tal-Marġni ta' Kontinġenza għas-sena 2017 huwa stabbilit għal EUR 4 496,8 miljun.

               Skont l-Artikolu 13 tar-Regolament QFP, u wara li ġew eżaminati l-possibbiltajiet kollha għall-finanzjament addizzjonali u ħtiġijiet ta' impenn mhux previsti, il-Kummissjoni tipproponi li timmobilizza l-Marġni ta' Kontinġenza għall-2017 għal ammont ta' EUR 2 150,6 miljun sabiex jikkumplimenta l-approprjazzjonijiet ta' impenn relatati man-nefqa fl-intestaturi 3 Sigurtà u Ċittadinanza u 4 Ewropa Globali fil-baġit ġenerali tal-Unjoni Ewropea għas-sena finanzjarja 2017, lil hinn mil-limiti ta' impenn ta' EUR 2 578 miljun u EUR 9 432 miljun rispettivament fi prezzijiet attwali.

               Skont il-punt 14 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba
                  3
               , il-Kummissjoni wettqet analiżi tal-possibbiltà ta' allokazzjoni mill-ġdid ta' ammonti sinifikanti fil-baġit eżistenti. Skont l-Artikolu 13(3) tar-Regolament QFP, il-Kummissjoni tipproponi li tpaċi t-tisħiħ mill-ġdid tan-limitu massimu tan-nefqa tal-intestaturi 3 u 4 kif ġej:

               2017: EUR 850 miljun kontra l-marġini mhux allokat disponibbli taħt il-limitu tan-nefqa tal-intestatura 2 Tkabbir Sostenibbli: Riżorsi Naturali u EUR 514,4 miljun kontra l-marġni mhux allokat disponibbli fl-intestatura 5 Amministrazzjoni.

               2018: EUR 570 miljun kontra l-marġni mhux allokat disponibbli fl-intestatura 5 Amministrazzjoni.

               2019: EUR 216,2 miljun kontra l-marġni mhux allokat disponibbli fl-intestatura 5 Amministrazzjoni.

               Din il-proposta tinkludi ammont ta’ EUR 1 164,4 miljun li għalih il-Kummissjoni kienet diġà għamlet proposta biex jiġi mobilizzat il-Marġni ta' Kontinġenza għall-intestatura 3 li akkumpanjat l-abbozz ta’ baġit inizjali 2017
                  4
               , u li issa huwa revokat u sostitwit b’din il-proposta.

               Din il-proposta ġiet ippreċeduta bi proposta tal-Kummissjoni biex jiġi mobilizzat l-ammont kollu tal-Istrument ta’ Flessibbiltà
                  5
                disponibbli għall-2017 (EUR 530 miljun), ukoll għall-intestatura 3.

               2.ĠUSTIFIKAZZJONI TAL-MOBILIZZAZZJONI

               2.1.INTRODUZZJONI

               2.1.1
                     Intestatura 3 Sigurtà u ċittadinanza

               Id-dimensjoni interna tal-kriżi tal-migrazzjoni, tar-refuġjati u tas-sigurtà tiġi ffinanzjata mill-intestatura 3 permezz tal-Fond għall-Asil, il-Migrazzjoni u l-Integrazzjoni (l-AMIF), għall-Fond għas-Sigurtà Interna (ISF) kif ukoll permezz ta’ aġenziji speċjalizzati bħall-Frontex, EASO, ue-LISA u l-Europol. Strument ġdid li jipprovdi appoġġ ta’ emerġenza fl-Unjoni ġie adottat mill-Kunsill fl-2016, li fl-2017 se jkompli joffri appoġġ ta’ emerġenza ta’ natura umanitarja minħabba l-influss ta’ rifuġjati u migranti attwali fl-Unjoni.

               Il-limitu massimu tan-nefqa tal-intestatura 3 fl-2017 jammonta għal EUR 2 578 miljun fi prezzijiet attwali. L-approprjazzjonijiet ta’ impenn awtorizzati għall-intestatura 3 fil-baġit tal-2016 huma ta’ EUR 4 052 miljun, li kienu jeħtieġu l-mobilizzazzjoni tad-disponibbiltà kollha tal-Istrument tal-Flessibbiltà f’livell ta’ EUR 1 506 miljun lil hinn mil-limitu massimu tal-intestatura 3, b’konformità mal-Artikolu 11(2) tar-Regolament QFP.

               Il-Kummissjoni tipproponi l-mobilizzazzjoni sħiħa massima annwali ta’ EUR 530 miljun għall-Istrument ta’ Flessibbiltà disponibbli fl-2017 biex jiżdied l-infiq fuq il-limitu tan-nefqa tal-intestatura 3.

               Madankollu, il-ħtiġijiet baġitarji għall-ġestjoni tal-impatt tal-kriżi tal-migrazzjoni, tar-refuġjati u tas-sigurtà huma mistennija li jkunu mill-inqas daqstant għoljin fl-2017 bħal fl-2016. Bħala tweġiba politika, il-Kummissjoni pproponiet firxa wiesgħa ta’ azzjonijiet strutturali b’rabta mas-sigurtà u l-ġestjoni tal-fruntieri esterni, ir-riforma tas-Sistema Ewropea Komuni tal-Asil, l-integrazzjoni u r-ritorn.

               L-infiq marbut mal-migrazzjoni, ir-refuġjati u s-sigurtà taħt l-intestatura 3 jirrappreżenta aktar minn 70 % tan-nefqa totali taħt il-limitu massimu. Il-Kummissjoni eżaminat bir-reqqa l-possibbiltajiet kollha għar-riallokazzjoni u tipproponi li jitnaqqas il-livell tal-approprjazzjonijiet (meta mqabbel mal-ipprogrammar finanzjarju) għall-Ikel u l-Għalf u l-Mekkaniżmu għall-Protezzjoni Ċivili. Madankollu, l-ispazju għal manuvrar hu limitat mid-daqs żgħir ta’ programmi u rekwiżiti ġodda, bħal miżuri ta’ emerġenza ġodda fis-saħħa tal-pjanti previsti fir-Regolament dwar l-Ikel u l-Għalf għall-2017. Għal din ir-raġuni, huwa possibbli biss li tkopri persentaġġ żgħir ta’ ħtiġijiet addizzjonali relatati mal-migrazzjoni u r-refuġjati permezz ta’ riallokazzjoni ta’ approprjazzjonijiet skont l-intestatura 3.

               Bħala konsegwenza, l-uniku rikors possibbli biex jintlaħqu l-ħtiġijiet baġitarji huwa l-mobilizzazzjoni tal-Marġini ta’ Kontinġenza. Id-disponibbiltà ta’ marġnijiet f’intestaturi oħra tippermetti li l-mobilizzazzjoni tiegħu jiġi kompletament ikkumpensat fl-2017.

               L-approprjazzjonijiet ta' pagament li jikkorrispondu magħhom se jiġu akkomodati fil-limitu massimu tal-2017 għal pagamenti; għalhekk ma hemm l-ebda ħtieġa li jiġi mmobilizzat il-Marġni ta’ Kontinġenza għall-pagamenti.

               2.1.2
                     Intestatura 4 Ewropa Globali

               Fis-7 ta' Ġunju 2016 il-Kummissjoni ppreżentat komunikazzjoni dwar it-twaqqif ta' Qafas ta' Sħubija ġdid ma' pajjiżi terzi skont l-Aġenda Ewropea dwar il-Migrazzjoni
                  6
               , li tibni fuq il-Pjan ta' Azzjoni tal-Belt Valletta
                  7
                u r-riżultati tad-djalogi fil-livell għoli dwar il-migrazzjoni u ftehimiet
                  8
                ma' għadd ta' sħab prijoritarji, li jirrikjedu aktar fondi. L-objettiv għal tul ta’ żmien qasir ta’ dawn il-ftehimiet, li huma mfassla apposta għal kull pajjiż benefiċjarju, huwa li joffri perspettivi aħjar lir-refuġjati u lill-kandidati għal migrazzjoni sabiex ikunu jistgħu jibqgħu qrib id-dar u jevitaw milli jagħmlu vjaġġi perikolużi. Dan huwa partikolarment urġenti meta wieħed iqis l-għadd sinifikanti ta’ migranti li tilfu ħajjithom huma u jippruvaw jilħqu x-xtut tal-Ewropa mill-Afrika ta' Fuq.

               Biex jintlaħaq dan l-għan f’qafas ta’ żmien kompatibbli mal-ħtieġa li tittieħed azzjoni malajr, speċjalment mas-sħab prijoritarji, il-Kummissjoni tipproponi li ssaħħaħ l-Istrument ta’ Kooperazzjoni għall-Iżvilupp (Development Cooperation Instrument, DCI) u l-Istrument Ewropew ta’ Viċinat (European Neighbourhood Instrument, ENI) b’EUR 750 miljun f’impenji. B’mod aktar speċifiku, l-għan huwa li jiġu appoġġati pajjiżi Mediterranji bħal-Libanu, il-Ġordan, it-Tuneżija u l-Libja permezz tal-Istrument Ewropew ta’ Viċinat (ENI), iżda anki li jiġu indirizzati l-kawżi ewlenin tal-migrazzjoni billi jiġu megħjuna pajjiżi fl-Afrika sub-Saħarjana u l-Asja, permezz tal-użu tal-Istrument ta’ Kooperazzjoni għall-Iżvilupp (DCI).

               Sabiex jiġu indirizzati l-kawżi fundamentali tal-migrazzjoni, il-Kummissjoni nediet ukoll il-Fond Ewropew għall-Iżvilupp Sostenibbli (European Fund for Sustainable Development, EFSD) ibbażat fuq it-twaqqif ta’ Garanzija tal-EFSD u Fond ta’ Garanzija tal-EFSD. Il-Kummissjoni tipproponi li tiffinanzja l-Fond ta’ Garanzija tal-EFSD b’EUR 750 miljun matul il-perjodu mill-2017 sal-2020, li minnhom EUR 400 miljun huma mill-Fond Ewropew għall-Iżvilupp (FEŻ) matul l-erba’ snin, EUR 100 miljun mill-ENI mill-2017 sal-2020 (li minnhom EUR 25 miljun fl-2017), u EUR 250 miljun ta’ approprjazzjonijiet ta’ impenn (u ta’ ħlas) fl-2017.

               It-trasferiment ta’ nefqa ta' EUR 13,8 miljun għat-tliet Rappreżentanti Speċjali tal-Unjoni Ewropea b'"funzjoni doppja" mill-intestatura 4 għall-baġit tas-Servizz Ewropew għall-Azzjoni Esterna (l-intestatura 5) joħloq marġni korrispondenti taħt il-limitu massimu tan-nefqa tal-intestatura 4. Din il-marġni tista’ l-ewwel tintuża biex tkopri parti mill-EUR 1 biljun ta' ħtiġijiet addizzjonali u mhux previsti taħt din l-intestatura kif deskritt fl-ittra emendatorja Nru 1 għall-abbozz tal-baġit tal-2017
                  9
               , qabel ma jsir rikors għall-marġini ta’ kontinġenza biex ikopru l-ammont pendenti (EUR 986,2 miljun). Il-Kummissjoni tipproponi li tpaċi parti (EUR 200 miljun) minn dan l-ammont pendenti kontra l-marġni disponibbli taħt l-intestatura 2 Tkabbir Sostenibbli — Riżorsi Naturali fl-2017, li jħalli marġini residwu ta’ EUR 439,3 miljun; il-parti li jifdal (EUR 786,2 miljun) għandu jiġu paċut mal-marġnijiet tal-intestatura 5 Amministrazzjoni fl-2018 (EUR 570 miljun) u fl-2019 (EUR 216,2 miljun). B’dan il-mod, it-tpaċija żżomm kemm jista’ jkun lok għal manuvrar biex jiġu indirizzati avvenimenti mhux previsti fil-futur.

               2.2.IL-MARĠNI TA’ KONTINĠENZA BĦALA L-ISTRUMENT TAL-AĦĦAR GĦAŻLA

               L-Artikolu 13(1) tar-Regolament QFP jiddefinixxi l-Marġni ta’ Kontinġenza bħala l-istrument tal-aħħar għażla biex issir reazzjoni għal ċirkostanzi mhux previsti. Fl-Abbozz tal-Baġit tal-2017 (AB), il-Kummissjoni tipproponi li tuża l-marġni mhux allokat taħt il-limitu massimu ta’ impenn tal-intestaturi 3 u 4, wara li ġew eżaminati l-possibbiltajiet kollha għar-riallokazzjoni fl-intestaturi.

               Minħabba l-mobilizzazzjoni sħiħa tal-istrument ta' flessibbiltà fl-AB tal-2017 (EUR 530 miljun), il-mobilizzazzjoni tal-Marġni ta' Kontinġenza għall-2017 f'livell ta' EUR 2 150,6 miljun hi għalhekk l-uniku strument disponibbli biex tiġi indirizzata d-differenza bejn il-livell tal-limitu massimu ta' nefqa tal-intestaturi 3 u 4 fl-2017 u l-ħtiġijiet mhux previsti addizzjonali stmati għall-2017.

               2.3.IMPATT BAĠITARJU TAĊ-ĊIRKOSTANZI MHUX PREVISTI FL-2017

               Għalkemm il-kriżi tal-migrazzjoni, tar-refuġjati u tas-sigurtà bdiet fl-2015, l-impatt u l-konsegwenzi tagħha għadhom qed jevolvu fuq bażi ta’ kuljum. Deċiżjonijiet politiċi f’pajjiżi terzi dwar l-aċċettazzjoni ta’ refuġjati fit-territorju tagħhom u l-ftuħ u l-għeluq tal-fruntieri jagħmluha diffiċli ħafna li wieħed jipprevedi l-evoluzzjoni fit-tul f’dan il-qasam. Il-karattru li qed jinbidel u l-imprevedibbiltà tal-kriżi jiġġustifikaw l-użu tal-Marġni ta’ Kontinġenza bħala l-għodda tal-aħħar għażla biex jiġu indirizzati l-konsegwenzi mhux previsti tal-kriżi tal-migrazzjoni, tar-refuġjati u tas-sigurtà fuq il-ħtiġijiet tan-nefqa fl-intestaturi 3 u 4.

               3.TPAĊIJA TAL-MARĠNI TA’ KONTINĠENZA KONTRA L-LIMITI MASSIMI TAL-QFP

               L-Artikolu 13(3) tar-Regolament QFP jirrikjedi li l-ammonti magħmula disponibbli permezz tal-mobilizzazzjoni tal-Marġni ta’ Kontinġenza għandhom jiġu paċuti kompletament kontra l-marġnijiet għas-snin finanzjarji attwali jew għas-snin finanzjarji futuri.

               Skont l-Artikolu 13(4) tar-Regolament QFP, l-ammonti kkumpensati ma għandhomx ikunu mobilizzati ulterjorment fil-kuntest tal-QFP, b’tali mod li t-total tal-limiti massimi ta’ approprjazzjonijiet ta’ impenn u ta’ pagament stabbiliti fil-QFP għas-sena finanzjarja attwali jew għas-snin finanzjarji futuri ma jinqabiżx. Konsegwentement, il-mobilizzazzjoni tal-Marġni ta’ Kontinġenza għal approprjazzjonijiet ta’ impenn taħt l-intestaturi 3 u 4 fl-2017 u t-tpaċija relatata jridu jirrispettaw il-limitu massimu totali ta’ impenn għas-snin mill-2017 sa sal-2020.

               Il-Kummissjoni tipproponi li tpaċi r-rinfurzar tal-limiti ta’ nfiq tal-intestaturi 3 u 4 f’erba’ ħlasijiet bin-nifs mifruxa kif ġej bejn l-2017 u l-2019:

               2017:

               EUR 850 miljun kontra l-marġini mhux allokat disponibbli taħt il-limitu massimu tan-nefqa tal-intestatura 2 u

               EUR 514,4 miljun kontra l-marġini mhux allokat disponibbli taħt il-limitu massimu tan-nefqa tal-intestatura 5.

               2018: EUR 570 miljun kontra l-marġini mhux allokat disponibbli taħt il-limitu massimu tan-nefqa tal-intestatura 5.

               2019: EUR 216,2 miljun kontra l-marġini mhux allokat disponibbli taħt il-limitu massimu tan-nefqa tal-intestatura 5.

               Wara t-tpaċija, marġni ta’ EUR 439,3 miljun xorta jibqa’ taħt il-limitu massimu tan-nefqa tal-intestatura 2, u ma hemm l-ebda marġni taħt il-limitu tan-nefqa tal-intestatura 5 fl-2017. Għall-2018 u l-2019, it-tpaċija proposta se tħalli marġni ta’ mill-anqas EUR 100 miljun taħt l-intestatura 5 wara stimi mill-ipprogrammar finanzjarju indikattiv.

               Il-limitu massimu globali għall-impenji għall-QFP kollu se jibqa' l-istess.

               4.ELEMENTI ADDIZZJONALI

               Il-Parlament Ewropew u l-Kunsill huma mfakkra li l-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea ma għandhiex issir aktar tard mill-pubblikazzjoni tal-baġit 2017 tal-Unjoni Ewropea, skont l-aħħar sentenza tal-Artikolu 13(1) tar-Regolament QFP.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-Mobilizzazzjoni tal-Marġni ta’ Kontinġenza fl-2017

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba
                  10
               , u b’mod partikolari t-tieni paragrafu tal-punt 14 tiegħu,

               Wara li kkunsidraw il-proposta mill-Kummissjoni Ewropea,

               Billi,

               (1) L-Artikolu 13 tar-Regolament tal-Kunsill Nru 1311/2013
                  11
                stabbilixxa Marġni ta’ Kontinġenza sa massimu ta' 0,03 % tal-Introjtu Nazzjonali Gross tal-Unjoni.

               (2) Skont l-Artikolu 6 tar-Regolament (UE, Euratom) Nru 1311/2013, il-Kummissjoni kkalkolat l-ammont assolut ta' dan il-Marġni ta' Kontinġenza għall-2017
                  12
               .

               (3) Wara li ġew eżaminati l-possibbiltajiet finanzjarji kollha l-oħra ta' reazzjonijiet għal ċirkostanzi mhux previsti fil-limiti massimi ta’ nefqa għall-intestaturi 3 Sigurtà u Ċittadinanza u 4 Ewropa Globali għall-2017 stabbiliti fil-qafas finanzjarju pluriennali (QFP), u wara li jkun propost li jiġi mmobilizzat l-Istrument ta’ Flessibbiltà għall-intestatura 3 tal-QFP għall-ammont sħiħ ta’ EUR 530 000 000 disponibbli fl-2017, il-mobilizzazzjoni tal-Marġni ta’ Kontinġenza hija meħtieġa biex tindirizza l-ħtiġijiet li jirriżultaw mill-kriżi tal-migrazzjoni, tar-refuġjati u tas-sigurtà billi jiżdiedu l-approprjazzjonijiet ta' impenn tal-intestaturi 3 u 4 tal-QFP fil-baġit ġenerali tal-Unjoni Ewropea għas-sena finanzjarja 2017, lil hinn mil-limiti massimi ta’ dawk l-intestaturi.

               (4) Wara li kkunsidraw din is-sitwazzjoni partikolari ħafna, il-kundizzjoni tal-aħħar għażla fl-Artikolu 13(1) tar-Regolament (UE, Euratom) Nru 1311/2013 hija ssodisfata.

               (5) Sabiex jitnaqqas kemm jista’ jkun iż-żmien għall-mobilizzazzjoni tal-Marġini ta' Kontinġenza, din id-Deċiżjoni għandha tapplika mill-bidu tas-sena finanzjarja tal-2017,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2017, il-Marġni ta’ Kontinġenza għandu jiġi mobilizzat biex jipprovdi EUR 1 164 380 960 f’approprjazzjonijiet ta’ impenn lil hinn mil-limitu massimu ta' impenn tal-intestatura 3 Sigurtà u Ċittadinanza u EUR 986 230 000 f'approprjazzjonijiet ta' impenn lil hinn mil-limitu massimu ta' impenn tal-intestatura 4 Ewropa Globali tal-qafas finanzjarju pluriennali.

               Artikolu 2

               L-EUR 2 150 610 960 f’approprjazzjonijiet ta' impenn mobilizzati permezz tal-Marġni ta' Kontinġenza għas-sena finanzjarja 2017 għandu jiġi paċut kontra l-marġnijiet tas-snin mill-2017 sal-2019 ta' dawn l-intestaturi:

               (a)2017:

               (i) l-intestatura 2 Tkabbir Sostenibbli - Riżorsi Naturali: EUR 850 000 000;
                  (ii) l-intestatura 5 Amministrazzjoni: EUR 514 380 960;

               (b)2018: l-intestatura 5 Amministrazzjoni: EUR 570 000 000 miljun;

               (c)2019: l-intestatura 5 Amministrazzjoni: EUR 216 230 000 miljun.

               Artikolu 3

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

               Għandha tapplika mill-1 ta' Jannar 2017.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 884.

                     (2)
                  COM(2016) 311, 30.6.2016.

                     (3)
                  ĠU C 373, 20.12.2013, p. 1.

                     (4)
                  COM(2016) 314, 30.6.2016.

                     (5)
                  COM(2016) 313, 30.6.2016.

                     (6)
                  COM(2016) 385, 7.6.2016.

                     (7)
                  http://www.consilium.europa.eu/en/meetings/international-summit/2015/11/11-12

                     (8)

                        Pakketti nazzjonali mfassla apposta biex jimplimentaw il-qafas ta’ sħubija ġdid. L-objettiv għal tul ta’ żmien qasir huwa li jiġu salvati r-refuġjati biex jibqgħu qrib id-dar u jevitaw milli jagħmlu vjaġġi perikolużi.

                     (9)
                  COM(2016) 679 finali, 17.10.2016.

                     (10)
                  ĠU C 373, 20.12.2013, p. 1.

                     (11)
                  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (12)
                  Il-Komunikazzjoni mill-Kummissjoni lill-Kunsill u l-Parlament Ewropew tat-30 ta' Ġunju 2016 dwar l-aġġustament tekniku tal-qafas finanzjarju għas-sena 2017 f'konformità mal-varjazzjonijiet tal-ING (COM(2016) 311 tat-30 ta' Ġunju 2016).